Oppenheimer Menjadi Filem Pertama Christopher Nolan Yang Mendapat Rating ‘R’ Dalam Tempoh 2 Dekad

Variety melaporkan bahawa filem terbaru Christopher Nolan, Oppenheimer akan menjadi filem pertama yang mendapat rating ‘R’ dalam tempoh dua dekad.

Nolan pertama kali membuat filem dengan rating ‘R’ pada tahun 2002 menerusi filem Insomnia, dan kebanyakkan filem seterusnya, seperti Dunkirk, Interstellar dan Inception telah diberi rating ‘PG-13.’

Filem terbaru terbitan Universal Pictures itu akan menemui penonton pada 21 Julai ini.

Oppenheimer menampilkan Cillian Murphy sebagai saintis J. Robert Oppenheimer, dan dia akan dibantu pelakon-pelakon yang cukup hebat yang terdiri daripada Emily Blunt, Matt Damon, Robert Downey Jr., Florence Pugh, Rami Malek, Kenneth Branagh, Dane DeHaan, Dylan Arnold, David Krumholtz, Alden Eherenreich, dan Matthew Modine.

Berdasarkan buku pemenang Hadiah Pulitzer tahun 2005 American Prometheus: The Triumph and Tragedy of J. Robert Oppenheimer, filem ini bakal menjadi satu lagi karya visual daripada Nolan.

“Thriller epik yang dirakam dengan IMAX mendorong penonton ke dalam paradoks yang mendebarkan tentang lelaki misterius yang mesti mengambil risiko memusnahkan dunia untuk menyelamatkannya,”menurut logline


6 Filem ‘Time-Travel’ Yang Mampu Merangsang Minda Anda

‘Time-travel’, konsep sains fiksyen yang sering bermain dengan banyak teori dan kemungkinan yang kompleks. Tema sebegini sangat sukar untuk dihasilkan, dan tidak hairanlah jika terdapat filem yang gagal. Namun, ada juga filem yang bagus sehingga mendapat penghargaan peminat, dan tak kurang juga filem yang bukan sahaja bagus dari segi penceritaan dan karakter, malah membuatkan penonton ‘pecah otak’.

Disini kami ingin kongsikan 6 filem bertema ‘time-travel’ yang mampu merangsangkan minda anda.

‘Execution’ yang sempurna, lakonan mantap.. dan yang penting sekali, mekanisma dan ketelitian ‘time-travel’ sehingga ia menjadi sebuah filem menarik dan penuh ‘twist’. Time Lapse menceritakan tentang tiga rakan yang menemui mesin foto yang mengeluarkan gambar sehari ke masa hadapan. Sudah tentu, gambar-gambar ini akan memberi kelebihan kepada mereka. Namun, setelah menggunakannya untuk kepentingan peribadi, gambar yang ‘disturbing’ dan berbahaya mula mengganggu mereka.

Walaupun Terry Gilliam tidak asing dengan tema perjalanan masa, filem arahannya 12 Monkeys tetap menjadi salah satu entri paling ‘memorable’ dalam genre ini. Drama sci-fi menggabungkan pengaruh Gilliam yang pelik dengan perjalanan masa yang kasar dan berasas, menghasilkan pengalaman yang kotor dan tidak dapat dilupakan.

Brad Pitt memberikan persembahan yang cukup hebat sebagai pesakit institusi mental yang mungkin gila, sementara Bruce Willis sebagai banduan dari masa depan yang dihantar ke masa lampau untuk mencari asal-usul virus merbahaya yang merosakkan Bumi.

Edge of Tomorrow adalah gabungan yang sempurna – dari aksi Tom Cruise, kekuatan Emily Blunt, kekemasan penulisan Christopher McQuarrie sehinggalah ke cita-cita tinggi pengarah Doug Liman. Banyak telah mencuba dan gagal meniru premis ‘time-loop’ Groundhog Day, tetapi Edge of Tomorrow berjaya melakukannya, dengan menjadikan setiap adegan sentiasa segar walaupun kita menyaksikan hari yang sama berulang-ulang.

Senang kata, Edge of Tomorrow adalah blockbuster yang unik dan menghiburkan.

Filem lakonan Jake Gyllenhaal berkisarkan tentang seorang anggota tentera bernama Captain Colter Stevens yang ditugaskan untuk mencari dalang yang mengebom kereta api. Pada awalnya filem ini seolah-olah seperti filem aksi thriller yang biasa, namun segalanya menjadi semakin rumit sehinggalah terjadi plot twist yang akan mengejutkan dan ‘ending’ yang akan membuatkan anda berfikir tentang nasib Stevens

Mungkin ada yang kata filem ini tidak masuk akal, tetapi Predestination sebenarnya adalah gambaran kepada teori penggembaraan masa “predestination paradox“. Dengan kronologi peristiwa yang rumit, filem sains fiksyen thriller menavigasi kisah tragik watak utama dimana ia secara perlahan-lahan mendedahkan entiti ciptannya sendiri yang terperangkap dalam lingkaran masa yang tertutup.

Predestination dibintangi Ethan Hawke sebagai ejen penggembaraan masa yang mahu menghentikan jenayah sebelum ianya berlaku, manakala Sara Snook sebagai penulis yang dikenali dengan nama “The Unmarried Mother”.

Sebilangan besar filem ‘time-travel’ cuba memastikan mekanisme perjalanan masa dibuat secara sederhana dan mudah, tetapi tidak bagi filem Primer. Filem indie ini berkisar tentang dua jurutera yang secara tidak sengaja menemui mekanisme perjalanan masa ketika sedang membuat projek keusahawan mereka.

Penulis, pengarah dan pelakon Shane Carruth tidak sewenang-wenangnya memasukkan elemen sains. Ianya dibuat dengan begitu kompleks sehingga perlu membuat carta untuk menjelaskan mekanisme perjalanan masa dalam filem ini. Walaupun berbajet rendah, Primer menjadi salah satu filem ‘time-travel’ paling ilmiah yang pernah dibuat.


Lee Jong Suk Dalam Rundingan Untuk Muncul Sebagai Cameo Dalam Sekuel “The Witch”

Lee Jong Suk bakal membuat penampilan istimewa dalam sekuel The Witch: Part 1. The Subversion.

The Witch: Part 1. The Subversion.

Menurut laporan Soompi, Lee Jong Suk telah ditawarkan untuk membuat penampilan istimewa dalam filem The Witch 2 (tajuk kerja) dan tawaran dibuat berdasarkan hubungan diantara Lee Jong Suk dan pengarah Park Hoon Jung melalui filem VIP.

Agensi Lee Jong Suk, A-MAN Project akan mengeluarkan berita rasmi mengenai penglibatannya dalam filem The Witch 2 sebaik sahaja pelakon itu menamatkan perkhidmatan wajib tentera pada Disember ini.

The Witch: Part 1. The Subversion (2018) adalah filem aksi misteri berpusat pada watak Ja Yoon (Kim Da Mi). Ketika dia masih muda, Ja-yoon melarikan diri dari kemudahan kerajaan, dan telah hilang ingatan. 10 tahun kemudian, ketika dia tampil dalam pertandingan di televisyen nasional untuk mendapatkan wang demi keluarganya, hidupnya berubah apabila berhadapan dengan kisah lampaunya.


Review Filem: Ghostbusters: Afterlife (2021)

Filem Ghostbusters merupakan antara filem klasik era 80an yang menjadi kegemaran ramai peminat filem, namun ‘reboot’ yang ditayangkan pada 2016 hampir sahaja memusnahkah francais popular itu meskipun ia mendapat pujian dari pengkritik filem. Bagi mendapatkan kembali kepercayaan peminatnya serta memperkenalkan Ghostbusters kepada generasi baru, Sony Pictures tampil dengan filem terbaru yang diterajui anak kepada pengarah filem...

Ghostbusters: Afterlife

Filem Ghostbusters merupakan antara filem klasik era 80an yang menjadi kegemaran ramai peminat filem, namun ‘reboot’ yang ditayangkan pada 2016 hampir sahaja memusnahkah francais popular itu meskipun ia mendapat pujian dari pengkritik filem. Bagi mendapatkan kembali kepercayaan peminatnya serta memperkenalkan Ghostbusters kepada generasi baru, Sony Pictures tampil dengan filem terbaru yang diterajui anak kepada pengarah filem asal, Jason Reitman.
Tidak seperti filem tahun 2016, Ghostbusters: Afterlife merupakan kesinambungan dari dua filem asal iaitu Ghostbusters (1984) dan Ghostbusters II (1989), yang mana kedua-duanya diarahkan oleh ayah kepada Jason, Ivan Reitman. Ditetapkan 32 tahun selepas peristiwa dari Ghostbusters II, filem ini berpusat pada seorang ibu tunggal dan dua anaknya yang berpindah ke bandar kecil yang terletak di Oklahoma, dimana mereka menemui hubungan mereka dengan Ghostbusters dan warisan rahsia datuk mereka.
Secara ringkasnya, saya menyukai ‘direct-sequel’ kali ini dimana ia sangat dekat dengan filem asal, begitu juga dengan lakonan aktor remaja Finn Wolfhard dan Mckenna Grace yang sangat dikenali dengan bakat mereka. Walaupun ditetapkan berpuluh tahun kemudian, banyak rujukan filem pertama dan kedua yang dipaparkan dalam filem kali ini, yang sudah tentu mengamit memori peminat ‘kipas-susah-mati’ Ghostbusters.

Ghostbusters: Afterlife bukan sahaja menceritakan bagaimana watak-watak utama memburu hantu dengan menggunakan senjata ‘Proton pack’ semata-mata, ia juga memberi fokus pada hubungan kekeluargaan diantara Callie Spengler dan dua anaknya, Trevor dan Phoebe Spengler, serta hubungan terpisah diantara ayah dan anak perempuannya. Walaupun konflik dan perkembangan cerita diantara Callie dan watak asal yang juga ayahnya, Dr. Egon Spengler tidak begitu kuat, ia tetap memberi kesan emosi kepada penonton. Tambahan pula, babak Callie dan Dr. Egon dipenghujung filem benar-benar hampir mengalirkan air mata penonton memandangkan babak tersebut boleh dikatakan satu babak penghormatan kepada mendiang Harold Ramis, yang merupakan pelakon asal untuk watak Egon Spengler.

Saya boleh katakan bahawa filem ini adalah ‘feel good movie’, tidak begitu berat tetapi menghiburkan. Dengan watak kanak-kanak menjadi peneraju utama, filem ini ditujukan kepada peminat dewasa dan dalam masa yang sama, turut memperkenalkan Ghosbusters kepada generasi baru, iaitu anak-anak mereka. Bahagian klimaks mungkin agak tergesa-gesa dan ‘cringe’, tetapi ia tidak bermakna tidak bagus. Penonton masih boleh menikmati adegan-adegan mendebarkan diantara Ghosbuters dan penjahat utama Gozer, dan sudah tentu, kehadiran anggota asal Ghostbuster pada waktu itu, hampir sahaja membuatkan peminat bersorak.

Lakonan Mckenna Grace dan Finn Wolfhard dalam filem ini sememangnya hebat, terutamanya Grace, yang mendapat lebih banyak ‘screentime’, tetapi saya tertarik dengan beberapa watak lain seperti Podcast lakonan Logan Kim. Watak Podcast benar-benar mencuri perhatian dengan humornya yang bersahaja. Paul Rudd tidak begitu menonjol dalam filem ini, walaupun dia dipromosikan sebagai watak utama. Namun, waktanya tetap memberi impak kepada perkembangan watak Phoebe lakonan Grace.
Secara keseluruhannya, Ghostbusters: Afterlife adalah ‘revival’ yang sukses selepas kegagalan filem tahun 2016. Walaupun menampilkan watak-watak kanak-kanak, filem ini adalah sekuel yang diharapkan penonton, dan adegan pasca-kredit memberi peluang kepada francais ini untuk terus berkembang. Bagi peminat-peminat, mereka pastinya tidak sabar untuk melihat filem seterusnya, melihat penggembaraan generasi baru Ghostbuster.

                   Rating Kakimuvee

4/5

Strim Ghostbusters (1984)

Powered by
JustWatch

Carrie Coon, Finn Wolfhard, Mckenna Grace, Paul Rudd, Logan Kim, Celeste O'Connor


Hantu Botox

Pelakon: Abam Bocey, Shah Jazle, Chef Fikri, Nur Risteena, Ammar BMB, Mak Jah, Rehiman Suud,

Stesen Penyiar: Slot Cereka Ahad TV3

Masa Siaran: 2 Ogos 2015 (9.00 malam)

BAM 30an merupakan salah seorang Doktor Pakar kecantikan. Dia amat mencemburui kejayaan DOKTOR Z yang telah berjaya mencantikkan rupa paras pesakitnya dengan beberapa suntikkan sahaja. Satu hari DOKTOR Z telah meninggal dunia secara mengejut. BAM mengambil kesempatan itu dengan menyelongkar bilik DOKTOR Z. Dia gembira apabila berjaya menemui cecair rahsia DOKTOR Z yang tersimpan di dalam laci. Setelah berjaya menemui Cecair rahsia itu BAM telah mengambil keputusan untuk berhenti kerja secara mengejut dan membuka klinik kecantikkannya sendiri. Namun setelah beberapa bulan beroperasi, Bam gagal mendapatkan sebarang pelanggan. Justeru itu dia, membuat iklan di laman YouTube. “TIADA SEBARANG CAS RM 0:00 YANG AKAN DI KENAKAN KEPADA PELANGAN PERTAMA UNTUK PEMBEDAHAN DAN SUNTIKKAN BOTOX” FAIZAL MUKTAHIR 30an merupakan seorang artis yang sengkek dan kian di pinggirkan, dia ingin membuat perubahan yang drastik terhadap rupa parasnya agar dapat menjadi artis popular


Adaptasi Dari Filem Rom-Com Terkenal Korea, “My Sassy Girl” Akan Ditayangkan Di Malaysia Pada 4 Ogos Ini

Filem komedi romantik terkenal Korea Selatan My Sassy Girl telah diadaptasikan semula di Indonesia.

My Sassy Girl dinobatkan sebagai rancangan televisyen komedi Korea Selatan dengan kutipan tertinggi pada tempoh itu. Berikutan popularitinya, filem yang dibintangi oleh Cha Tae Hyun dan Jun Ji Hyun itu telah diadaptasikan semula ke versi Amerika Syarikat, China, Jepun, Thailand, dan Filipina.

Kini, rumah produksi Falcon Pictures telah menghasilkan My Sassy Girl versi Indonesia arahan Fajar Bustomi.

Dibintangi Jefri Nichol, Tiara Andini dan Raja Giannuca, filem ini dinanti-nanti peminat filem My Sassy Girl. Keserasian antara Tiara dan Jefri menjadikan filem ini sangat menarik dan dekat dengan remaja masa kini.

Pengarah filem Fajar Bustomi berkali-kali mendabik dada bahawa My Sassy Girl adalah filem kegemarannya. Filem Korea Selatan 2001 ini dikatakan sebagai filem pertama yang dikenalinya semasa kelas filem.

Kini apabila dia diminta menjadi filem Indonesia yang diadaptasi semula daripada karya arahan Kwak Jae-yong, Fajar Bustomi menjanjikan satu perkara: dia ingin menghasilkan filem My Sassy Girl dari sudut pandangannya.

“Saya sedang membuat filem versi sudut pandang saya, penafsiran saya. Dan saya ingin membuat filem yang mana ketika orang menontonnya, akan terasa Indonesia banget gitu,” kata Fajar di hadapan media.

Saksikan ‘My Sassy Girl’ di pawagam pada 4 August 2022.


John Krasinski Berminat Untuk Berlakon Dalam Filem Reboot Fantastic Four

Pelakon dan juga pengarah John Krasinski mendedahkan beliau berminat untuk membawakan karakter Mr. Fantastic dalam filem Fantastic Four. Beliau berkata demikian semasa ditanyakan soalan oleh wartawan dalam sesi temubualnya sempena tayangan terbarunya,  A Quiet Place yang mana beliau turut berlakon dalam filem itu bersama-sama isternya, Emily Blunt.

Dalam temubual tersebut, pihak wartawan juga mencadangkan agar Emily Blunt turut berlakon dalam filem ‘reboot’ Fantastic Four dengan membawakan watak Sue Storm aka Invisible Woman.  Ia berdasarkan filem terbaru mereka dimana kedua-dua melakonkan watak suami isteri.

“Oh yeah, the Fantastic Four. I would love that! I mean listen, I’m still getting into the whole superhero thing. I didn’t read comics as a kid, not as many, I read some but not as much, but I’m a huge superhero fan so yeah, I’d love to do something like that. If there are any left, a lot of these have been taken but the ones that are left, yeah, I would love to do something like that. And listen, I’d love to work with her again so any chance I got would be great.”

Terdapat segelintir peminat telah mencadangkan nama pelakon dan pengarah itu untuk membawakan watak Reed Richard aka Mr. Fantastic sekiranya filem superhero Fantastic Four dihasilkan semula.

Ini bukan pertama kali pasangan suami isteri ini dikaitkan dengan watak superhero. Sebelum ini John Krasinski pernah dikaitkan dengan watak Steve Rogers untuk filem Captain America: First Avengers, manakala Emily Blunt turut dikaitkan dengan watak Black Widow dalam filem Iron Man 2 sebelum Scarlett Johansson mendapat membawa karakter tersebut.

Jadi kepada peminat Fantastic Four, apa pendapat anda jika kedua-dua pelakon ini membawakan watak Mr. Fantastic dan Invisible Woman?


Disney Keluarkan Teaser Pertama Filem Star Wars: Episode VIII

Percaya atau tidak, Disney telah mengeluarkan teaser pertama filem Star Wars akan datang iaitu Star Wars: Episode VIII yang menampilkan Luke Skywalker dan Rey. Tapi kita terpaksa menunggu sekurang-kurangnya 7 bulan dari sekarang untuk menonton teaser penuh pertama filem Star Wars ini.

Untuk menandakan yang mereka telah memulakan produksi filem ini, Star Wars telah mengeluarkan video dibawah yang mana menunjukkan babak filem terbaru akan dihasilkan.

Babak yang ditunjukkan dalam video ini adalah menunjukan sambungan dari filem Star Wars: The Force Awakens dimana Luke Skywalker (Mark Hamill) dan Rey (Daisy Ridley) berdiri dan bersemuka sesama sendiri sebelum Rey menyerahkan Lightsaber kepada Luke.

Kemudian, pengarah baru untuk filem akan datang, Rian Johnson menjerit “Cut!” kerana sudah tentunya mereka tidak mahu mendedah terlampau banyak mengenai filem terbaru ini nanti.

Walaupun view babak tersebut seakan sama seperti dalam filem The Force Awakens, tetapi kehadiran pengarah Rian Johnson diset pengambaran membuatkan kami percaya bahawa babak tersebut adalah dari babak terbaru untuk filem Episode VIII.

Dalam babak terbaru tersebut, menunjukan kemungkinan permulaan cerita filem Episode VIII akan menyambung terus babak terakhir dari Episode VII atapun kemungkinan babak flashback filem terbaru itu nanti. Nampaknya kita akan melihat perbualan pertama antara Luke (sekiranya beliau bercakap) dan Rey nanti.

Filem Star Wars: Episode VIII akan ditayangkan pada 15 Disember 2017


Tonton Trailer Terakhir ‘Ghostbusters: Afterlife’

Daripada pengarah Jason Reitman dan penerbit Ivan Reitman, akan datang bab seterusnya dalam dunia Ghostbusters yang asal.

Dalam Ghostbusters: Afterlife, apabila seorang ibu tunggal dan dua anaknya tiba di sebuah bandar kecil, mereka mula menemui kaitan mereka dengan hantu yang asal dan warisan rahsia yang ditinggalkan oleh datuk mereka. Filem ini ditulis oleh Gil Kenan & Jason Reitman.

Filem terbaru ini merupakan kesinambungan dari Ghostbusters 1984, yang diarahkan oleh Ivan Reitman yang ditulis oleh Dan Aykroyd dan Harold Ramis. Penerbit eksekutif ialah Dan Aykroyd, Gil Kenan, Jason Blumenfeld, Michael Beugg, Aaron L. Gilbert dan Jason Cloth. Filem ini dibintangi oleh Carrie Coon, Finn Wolfhard, Mckenna Grace, Annie Potts dan Paul Rudd.

Tonton trailer terakhir Ghostbusters: Afterlife dibawah. Filem ini akan ditayangkan di pawagam tempatan pada 2 Disember 2021.


Francais “Fantastic Beasts” Mungkin Akan Berakhir Susulan Kegagalan Filem Ketiga

Walaupun Harry Potter dianggap francais terbesar Warner Bros., Fantastic Beasts nampaknya gagal mengikuti jejak langkah francais Harry Potter apabila filem-filemnya sering gagal di pasaran box office.

Tidak dinafikan, Fantastic Beasts and Where to Find Them agak menarik untuk ditonton, namun filem sekuelnya menyaksikan penurunan mendadak dari segi kualiti, dengan tahap kawalan kerosakan dalam ansuran terkini tidak banyak membantu untuk meletakkan siri bermasalah itu kembali ke landasan yang betul.

Fantastic Beasts and Where to Find Them

Kita menjangkakan bahawa kita akan mendapat sekurang-kurangnya dua lagi filem untuk mengakhiri francais Fantastic Beasts, namun, perancangannya mungkin terbantut dengan perkembangan terkini mengenai francais tersebut.

Filem The Crimes of Grindelwald dan The Secrets of Dumbledore adalah kegagalan box office, dan regim baru di Warner Bros. Discovery dilihat akan membatalkan sekuel kepada filem-filem tersebut – semua bergantung pada keputusan CEO David Zaslav.

Dalam laporan yang dikeluarkan Variety, walaupun komen Zaslav baru-baru ini tentang kemungkinan kembali ke francais Harry Potter, “Tiada perbincangan aktif pada masa ini dengan Rowling tentang membangunkan satu lagi filem ‘Harry Potter’.”

Malah, “Pada masa ini tiada apa-apa pembangunan aktif ‘the Wizarding World’ di Warner Bros., ini termasuklah kedua-dua francais ‘Harry Potter’ dan IP ‘Fantastic Beasts’.”

Ia seolah-olah membayangkan bahawa pintu untuk Fantastic Beats 4 akan tertutup, dan kemungkinan kita tidak akan dapat melihat bagaimana pertempuran antara Albus Dumbledore dan Gellert Grindelwald akan berakhir.

Apapun, laporan dari Variety tidak bermakna Warner Bros. akan menutup pintu buat francais Harry Potter.. dan mungkin Fantastic Beasts, cuma apa yang kita perlu buat adalah menanti perkembangan terbaru mengenai kedua-dua francais itu dari pihak studio sendiri.


Klip Terbaru The Predator Tunjukkan Pertarungan Sesama Sendiri Predator

Filem The Predator bakal ditayangkan tidak lama lagi, dah demi merancakkan tayangan filem tersebut, studio 20th Century Fox melancarkan sebuah klip dari filem The Predator untuk ditonton para peminat filem tersebut. Anda boleh tonton klip video tersebut dibawah.

Filem The Predator merupakan sebuah filem terbaru dari franchise Predator. Diarahkan oleh salah seorang pelakon asal The Predator, Shane Black. Filem ini ditulis sendiri oleh Shane Black bersama-sama Fred Dekker. The Predator adalah sambungan dari dua filem awal franchise tersebut dan bukan reboot kepada keseluruhan siri. Filem ini diklasifikasikan sebagai ‘Restricted’ atau R-Rated atau 18 keatas berdasarkan klasifikasi filem negara ini.

Bertempat disebuah pekan kecil, seorang remaja secara tidak sengaja telah menyebabkan kedatangan Predator ke Bumi. Kali ini, pemburu dari angkasa itu lebih menakutkan dari sebelumnya. Ianya lebih kuat, pintar dan menakutkan. Nasib manusia bergantung kepada sekumpulan bekas tentera dan seorang guru sains untuk menghapuskan pemangsa ini.

The Predator bakal menampilkan beberapa pelakon ternama antaranya Boyd Holbrook, Olivia Munn, Trevante Rhodes, Keegan-Michael Key, Thomas Jane, Jacob Tremblay, Yvonne Strahovski, Alfie Allen, Sterling K. Brown dan Edward James Olmos.

Filem ini bakal ditayangkan dipawagam pada 14 September 2018


“Paul Blart” Jadi Penjahat Dalam Filem Aksi Thriller berjudul Becky

Pelakon filem Paul Blart: Mall Cop, Kevin James dilaporkan membintangi filem aksi thriller berjudul Becky. Lebih menarik, watak yang dibawakannya berbeza dengan filem-filem sebelum dimana dia akan memain peranan sebagai antagonis dalam filem tersebut.

James sebelum dikenali menerusi watak-watak komedi, tetapi dalam filem Becky dia akan membawa watak Dominick, ketua kumpulan penjenayah.

Watak Dominic sepatutnya dilakonkan oleh Simon Pegg, tetapi pelakon tersebut terpaksa melepaskan wataknya itu disebabkan masalah jadual penggambaran.

Becky mengisahkan seorang remaja perempuan 14 tahun bernama Becky yang gemar memberontak. Selepas kematian ibunya, Becky dibawa bercuti oleh ayahnya sebagai usaha ayahnya itu untuk membina kembali hubungan anak dan ayah.

Bagaimanapun, percutian mereka menjadi menakutkan apabila sekumpulan penjenayah yang diketuai Dominick telah menceroboh rumah percutian mereka. Becky kemudiannya mengambil tindakan sendiri, menghalang penjenayah terbabit.

Bintang filem Annabelle: Creation, Lulu Wilson akan memainkan peranan Becky dalam filem ini. Becky diarahkan oleh Jonathan Milott dan Cary Murnion manakala skrip ditulis oleh Nick Morris, Ruckus Skye dan Lane Skye


Video Terbaru ‘Fast X’ Memberi Fokus Pada Anak Dom, Brian Marcos

Video terbaru Fast X telah dikeluarkan, memfokuskan kepada Dom Toretto dan anaknya Brian Marcos, yang mempamerkan ikatan mereka berdua dalam filem terbaharu dalam siri popular itu.

Dalam video itu, Vin Diesel membincangkan pendekatan wataknya, Dom terhadap sifat keibubapaan dalam dunia yang berbahaya seperti francais Fast & Furious. Pengarah Fast X Louis Leterrier menghuraikan pemikiran Dom, diikuti oleh Leo Abelo Perry — yang memainkan watak Brian — menggambarkan wataknya.

Anda boleh lihat video terbaru Fast X dibawah:

“Melalui banyak misi dan mengatasi segala kemungkinan yang mustahil, Dom Toretto (Vin Diesel) dan keluarganya telah mengalahkan dan mengecewakan setiap musuh yang menghalang laluan mereka,” menurut sinopsis filem itu.

“Sekarang, mereka berhadapan dengan lawan paling merbahaya yang pernah mereka hadapi: Ancaman menakutkan yang muncul dari bayang-bayang masa lalu yang didorong oleh dendam darah dan yang bertekad untuk menghancurkan keluarga ini dan memusnahkan segala-galanya — dan semua orang — yang Dom cintai, selama-lamanya.”

Sekuel akan datang dibarisi pelakon seperti Vin Diesel, Tyrese Gibson, Michelle Rodriguez, Jordana Brewster, Ludacris, Nathalie Emmanuel, Sung Kang, John Cena, Jason Statham, and Scott Eastwood, yang memainkan peranan masing-masing dalam filem tersebut.

Ansuran kesepuluh itu juga membariskan pendatang baharu francais seperti Jason Momoa (Aquaman), Daniela Melchior (The Suicide Squad), Brie Larson (Captain Marvel), dan Alan Ritchson (Reacher).

Fas X diarahkan oleh Louis Leterrier, dan ditulis oleh Justin Lin dan Dan Mazeau, dengan Lin berkhidmat sebagai penerbit.


Netflix Kehilangan Hampir 1 Juta Pelanggan

Status Netflix sebagai gergasi perkhidmatan streaming bakal terancam selepas menyaksikan trend penurunan pelanggan dalam tempoh beberapa bulan yang lalu.

Menurut BBC, Netflix kehilangan hampir satu juta pelanggan antara April dan Julai apabila ramai pengguna mengambil keputusan untuk berhenti dari melanggan perkhidmatan penstriman tersebut.

Gergasi penstriman itu kini telah kehilangan pelanggan selama dua suku tahun berturut-turut, tetapi penurunan itu jauh lebih kecil dari apa yang dibimbangkan.

Ketika ditanya mengenai faktor yang melambatkan penurunan jumlah pelanggan, ketua firma tersebut, Reed Hastings berkata, “Terdapat satu pekara, kami mungkin akan berkata ‘Stranger Things.'”

Musim baharu siri popular itu merupakan satu kejayaan yang amat luar biasa, dan mungkin telah membantu membendung penghijrahan pelanggan Netflix.

Syarikat itu melaporkan kehilangan pelanggan bermula pada April 2011, diikuti dengan berita pemberhentian ratusan pekerja dan penurunan mendadak harga sahamnya.

Kehilangan pelanggan yang dilaporkan pada Selasa lalu adalah yang terbesar dalam sejarah firma itu, dengan AS dan Kanada menyaksikan jumlah pembatalan tertinggi dalam tempoh tiga bulan yang lalu, diikuti oleh Eropah.

Guy Bisson, pengarah eksekutif di Ampere Analysis, berkata adalah “tidak dapat dielakkan” bahawa Netflix akan mula melihat cengkamannya di pasaran semakin longgar.

“Apabila anda menjadi peneraju, hanya ada satu hala tuju untuk dituju, terutamanya apabila sejumlah besar pesaing mula dilancarkan, iaitu apa yang telah dilihat oleh Netflix dalam beberapa tahun kebelakangan ini,” katanya.

Selepas merevolusikan cara orang di seluruh dunia untuk mendapatkan hiburan, Netflix menikmati pertumbuhan selama bertahun-tahun tanpa sebarang saingan.

Kedudukannya sebagai gergasi global diperkukuhkan lagi apabila wabak Covid-19 melanda pada tahun 2020 dan orang ramai, yang berada di rumah dengan beberapa pilihan lain untuk hiburan, berpusu-pusu menonton beberapa rancangan gergasi seperti Squid Game dan The Crown.

Tetapi apabila memasuki fasa pra-pandemik, Netflix mula bergelut untuk menarik pendaftaran baharu – dan mengekalkan kesetiaan ahli sedia ada, terutamanya apabila kos sara hidup yang semakin meningkat menyebabkan orang ramai mengurangkan kos dengan membatalkan perkhidmatan penstriman.
Syarikat itu juga turut menghadapi persaingan sengit daripada beberapa perkhidmatan penstriman yang baru dilancarkan seperti Apple TV, HBO Max, Amazon Prime dan Disney+.
Tambahan pula, tindakan Netflix yang mahu menaikkan harga perkhidmatan streaming mereka akan memberi impak kepada pelanggan sedia ada.
Jika semasa diawal penubuhannnya, syarikat itu pernah menjadi pengganggu, dan menyebabkan syarikat sewaan video Blockbuster gulung tikar, tidak mustahil syarikat itu akan berhadapan dengan situasi yang hampir sama.


Teaser Trailer Deadpool 2 Dedahkan Mr. Sinister Sebagai Villain?

Filem Deadpool 2 baru sahaja melancarkan teaser trailer mereka awal pagi tadi. Seperti biasa, teaser trailer filem Deadpool 2 akan menampilkan unsur-unsur humor  apabila ia meniru program televisyen Bob Ross, pelukis terkenal US era 80-an sebagai klip teaser mereka. Selain itu juga, ia turut mendedahkan sedikit footage untuk filem berkenaan.

Apa yang menariknya dalam teaser tersebut, Deadpool telah memberi hint tentang kemunculan Mr. Sinister dalam filem berkenaan. Menurut laman web Screenrant, Deadpool telah membuat satu contengan di atas lukisannya secara tidak sengaja dan contengan tersebut kelihatan seperti Mr. Sinister.

Adakah Mr. Sinister benar-benar akan menjadi villain dalam filem Deadpool 2 nanti? – buat masa ini ia sekadar khabar angin dan teori peminat sahaja.

Bagaimanapun, bagi yang mengikuti komik Marvel terutamanya komik-komik X-Men, Mr. Sinister sememangnya mempunyai kaitan dengan Cable. Malah kelahiran Cable berpunca dari tipu daya Mr. Sinister yang menghantar klon Jean Grey untuk bertemu dengan Cyclops sebelum kedua-dua berkahwin dan melahirkan anak yang bernama Nathan Summers aka Cable.

Jika benar teori tersebut, ia boleh dianggap sangat menarik kerana nama villain tersebut kini kerap disebut-sebut bakal muncul dalam salah satu filem superhero mutant keluaran Fox antaranya filem Gambit.

Pertama kali nama Mr. Sinister muncul dalam dunia sinematik adalah semasa end-credit filem X-Men: Apocalypse yang menujukkan beg bimbit yang bertulis ‘Essex Cooperation. Pada mulanya, ramai peminat menyangkakan karakter villain tersebut bakal muncul dalam filem Logan, tetapi jangkaan mereka meleset.

Jika teori peminat itu benar, selain Black Tom Cassidy, Deadpool dan rakan-rakannya terpaksa berhadapan dengan Mr. Sinister yang cukup kuat dan mampu memanipulasi minda seseorang. Apapun kita nantikan filem kedua Deadpool yang bakal ditayangkan pada pertengahan tahun hadapan.


Sherina Praktikan Pengalaman Wushu Dalam Filem Wiro Sableng

Pelakon Sherina Munaf memberitahu dia menggunakan pengalamannya dalam seni mempertahankan diri Wushu untuk beraksi dalam filem terbarunya berjudul Wiro Sableng selepas ditawarkan oleh penerbitnya, iaitu Lala Timothy.

Menurut Sherina, dia sangat tertarik dengan jalan cerita filem Wiro Sableng ini dan dengan kemampuannya untuk melakukan babak aksi, ia membuatkannya lebih teruja untuk membintangi filem itu sebagai Anggini.

“Jalan cerita filem ini sangat menarik. Saya menonton ketika masih kecil, dan walaupun hanya ingat sedikit sahaja, tetapi saya tetap ingat bagaimana rupa Wiro.

“Peluang menarik seperti ini membolehkan saya belajar ‘story telling’ dan cara penggambaran filem aksi. Saya pernah belajar Wushu sebelum ini dan saya memasang impian untuk mencuba sesuatu baru yang pernah saya pelajari,” ujarnya yang dipetik dari Wowkeren.

Bercerita lanjut mengenai wataknya sebagai Anggini, dia seorang wanita seni mempertahankan diri yang kuat dan kental.

Watak Anggini juga merupakan kekasih kepada watak utama iaitu Wiro yang dibawa oleh Vino Bastian.

Dalam pada itu, Sherina memberitahu walaupun dia sudah biasa berlakon dan mempunyai asas seni mempertahankan diri Wushu, namun dia tetap perlu bekerja keras untuk filem ini berikutan dia tidak mempunyai pengalaman dalam menjayakan babak pertarungan.

Disebalik cabaran dan keperluan bekerja keras, ia sedikit pun tidak mematahkan semangatnya, sebaliknya dia sangat teruja dan tidak sabar untuk melihat hasil apabila filem ini siap kelak.


Muat Naik Klip “Mat Kilau” Di TikTok, Syamsul Yusof Beri Amaran – Padam Atau Dikenakan Tindakan Saman

Baru sahaja ditayangkan di pawagam, filem Mat Kilau telah menjadi mangsa pihak yang tidak bertanggungjawab.

Menerusi media sosial Instagram, pengarah Syamsul Yusof memberi amaran kepada individu yang sengaja memuatnaik secara haram klip filem Mat Kilau di TikTok atau mana-mana platform media sosial yang lain. Ini berikutan terdapat segelintir pengguna media sosial yang telah memuatnaik secara haram beberapa klip video dari filem berkenaan di TikTok.

Menurut Syamsul lagi, mereka tidak teragak-agak untuk mengambil tindakan undang-undang terhadap individu yang berdegil dan enggan memadam sebarang klip filem yang telah dimuatnaik.

Pengarah itu juga turut menzahirkan rasa kecewa terhadap individu yang masih tidak peka dengan kepentingan harta intelek dan cetak rompak.

“Abg & team Mat Kilau ingin meraikan saat ini dikala sambutan filem sangat luar biasa, setelah kami berpenat lelah menghasilkannya..

Bukannya ke balai polis & turun naik mahkamah..ntahla, jalan terus. #matkilau“

View this post on Instagram            A post shared by Syamsul Yusof (@syamsulyusoffilm)

Ini bukan kali pertama Syamsul Yusof memberi amaran dan mengancam untuk mengambil tindakan undang-undang kepada individu yang memuatnaik filemnya secara haram di media sosial.

Pada 2018, pengarah itu dan syarikat penerbitan Skop Production telah mengambil tindakan undang-undang terhadap seorang individu yang telah memuatnaik dan menyebar filem Munafik 2 di media sosial.

Mat Kilau, yang kini sedang ditayangkan di pawagam, mengisah seorang pahlawan Melayu Mat Kilau bersama ayahandanya Tok Gajah dan sahabat-sahabatnya, bangkit menentang penjajahan British.

Filem epik sejarah tempatan ini menampilkan barisan pelakon hebat seperti Datuk Adi Putra ,mengalas tanggungjawab sebagai pahlawan Mat Kilau Imam Rasu atau Mat Kilau, Wan Hanafi Su sebagai ayah Mat Kilau iaitu Tok Gajah, Beto Kusyairy (Wahid), Khir Rahman (Usup), Fattah Amin (Awang), Johan As’ari (Yassin), aktor aksi handalan Indonesia, Yayan Ruhian sebagai Toga dan ramai lagi.


“Times” Akhiri Rancangan Dengan Rating Tertinggi, “Vincenzo” Kekal Kukuh.

Drama OCN Times menamatkan siarannya dengan rating yang tinggi.

Pada 28 Mac, drama lakonan Lee Joo Young dan Lee Soe Jin itu telah mencapai penilaian tertinggi sepanjang siarannya. Menurut Nielsen Korea (via Soompi), siri finale Times merekodkan purata rating sebanyak 3.1 peratus dan kemuncaknya sebanyak 3.3 peratus, sekaligus mencipta rekod peribadi baru untuk drama tersebut.

Sementara itu, drama Vincenzo telah merekodkan purata rating sebanyak 10.7 peratus untuk episod terbaru, menguasai kedudukan pertama dalam slot waktunya. Vincenzo boleh distrim di platform penstriman Netflix.

Akhir sekali, drama KBS 2TV Revolutionary Sisters kekal menjadi rancangan yang paling ramai penonton pada Ahad malam. Episod terbaru drama tersebut telah merekodkan purata rating sebanyak 24.5 peratus dan 26.9 peratus untuk dua bahagiannya.


Hulkverine Sedang Di Cipta Untuk Memburu Mutant

Semasa Marvel mendedahkan karakter baru mereka yang cukup mengerunkan iaitu Hulkverine (Wolverine/Hulk hybrid) beberapa bulan yang lalu, peminat-peminat siri Marvel itu mula tertanya-tanya, apakah tujuan mereka menghasilkan karakter yang dianggap cukup berkuasa itu.

Persoalan itu terjawab apabila Marvel melancarkan sebuah komik crossover karya Greg Pak, Weapon X dan Totally Awesome Hulk iaitu Weapon of Mutant Destruction: Alpha #1 pada 21 June yang lalu.

Batch-H (Code name untuk karakter tersebut buat masa ini) adalah ciptaan terbaru William Stryker dalam program Weapon X hasil gabungan DNA Wolverine dan Hulk dimana dia sedang mencipta askar terbaru untuk memburu mutant-mutant yang wujud dimuka Bumi.

Dalam siri tersebut Mutant Assassin yang dianggotai oleh Old Man Logan, Sabretooth, Lady Deathstrike, Domino dan Warpath (Weapon X) telah bergabung dengan Amadeus Cho, iaitu Hulk terbaru (Totally Awesome Hulk) untuk mengentahui perkembangan dan memburu Weapon X terbaru ciptaan William Stryker dan juga memusnahkan cyborg super-soldier yang digunakan untuk memburu mutant.

Hasil gabungan abiliti yang ada pada Wolverine dan kebijaksanaan yang ada pada Hulk, Batch-H jika disempunakan, pasti memberikan masalah besar kepada golongan mutant dan William Stryker akhirnya akan dapat menghasilkan ciptaan yang diidam-idamkannya, sebuah mesin pembunuh mutant yang sangat berkuasa dan sukar ditewaskan oleh mana-mana mutant yang wujud.

Bagi yang ingin mengentahui dengan lebih lanjut mengenai siri komik terbaru Marvel ini, anda boleh lawati laman Readcomics.


Ryan Gosling Sedang Dalam Rundingan Untuk Bintangi Prekuel “Ocean Eleven”

Ryan Gosling dan Margot Robbie bakal muncul dalam filem live-action terbaru Warner Bros. Barbie, dan kemungkinan besar, kedua-dua bintang besar Hollywood itu akan kembali bergandingan dalam satu lagi filem berprofile tinggi.

Menurut laporan Puck, Gosling kini dilaporkan sedang dalam rundingan untuk membintangi filem yang dirancang Robbie, prekuel Ocean Eleven. Setakat ini, tiada berita lanjut mengenai watak apa yang akan dimainkan mereka, tetapi ia menandangkan kerjasama ketiga kedua-dua pelakon, selepas Barbie dan filem The Big Short.

Dikatakan, filem prekuel ini adalah salah satu perancangan Warner Bros. yang menumpukan perhatian mereka kepada filem-filem besar. Ocean Eleven adalah francais yang sukses, mengutip lebih AS$1.17 billion di box office seluruh dunia.

Walaupun filem terbaru Ocean’s 8 tidak begitu popular dikalangan pengkritik, ia masih mampu memperoleh kutipan lebih AS$ 300 juta berbanding bajet pembikinan sekitar AS$70 juta.

Berdasarkan khabar angin, prekuel Ocean’s Eleven akan ditetapkan pada tahun 1960-an di Eropah, latarbelakang yang sama seperti filem asal (yang dibintangi Frank Sinatra sebagai Danny Ocean, sebelum digantikan dengan George Clooney).

Dalam filem itu, Danny mengumpulkan rakan-rakan senegaranya semasa Perang Dunia Ke-2 untuk melakukan rompakan di lima kasino di Las Vegas.

Prekuel Ocean’s Eleven masih belum ditetapkan tarikh tayangannya, tetapi kita boleh melihat gandingan Gosling dan Robbie dalam filem Barbie yang akan ditayangkan pada 21 Julai 2023 nanti.


Kutipan Terkini The Last Jedi Mencecah $934 Juta

Filem Star Wars: The Last Jedi menambah lagi kutipan tiket apabila menambah $19.4 juta untuk pasaran domestik dan $22.7 juta pasaran antarabangsa pada Khamis yang lalu. Kutipan tersebut menjadikan filem The Last Jedi kini telah mengumpul sebanyak $934 juta dolar, $464.6 juta dari pasaran domestik dan $469.6 juta dari pasaran antarabangsa.

Filem arahan Rian Johnson bakal mencecah $1 billions dollar apabila mula ditayangkan di negara China pada 5 Januari 2018.

Sementara itu, filem keluaran Columbia Pictures, Jumanji: Welcome to the Jungle menambah $15 juta dolar dari pasaran domestik untuk menjadikan jumlah terkumpul filem berkenaan mencecah $119.3 juta dolar, untuk pasaran domestik sahaja. Pasaran antarabangsa telah menyumbang sebanyak $49 juta dolar sejak ia mula ditayangkan 14 Disember yang lalu menjadikan jumlah keseluruhan filem Jumanji mencecah $186.5 juta.

Filem Pitch Perfect 3 $6.6 juta dolar untuk pasaran domestik menjadikan kutipan global filem tersebut kini mencecah $62.9 juta. Filem lakonan Hugh Jackman, The Greatest Showman menambah $5.37 juta dolar menjadikan jumlah keseluruhan filem tersebut termasuk kutipan antarabangsa kini mencecah $43 juta.

Dua filem animasi, Ferdinand dan Coco masing-masing menambah $4.5 juta dan $2.828 juta menjadikan jumlah keseluruhan filem Ferdinand mencecah $77.3 juta dan Coco sebanyak $507.9 juta dolar


Qhaliq Hanya Mampu Raih RM14 Ribu Sahaja

Filem arahan Rosli Mohd Taib dan terbitan syarikat produksi AIFA Motion Pictures, Qhaliq hanya mampu meraih RM14 ribu sahaja. Lebih malang, filem tersebut hanya mampu bertahan di pawagam selama seminggu sahaja sebelum ia ditarik keluar dari jadual tayangan oleh pengusaha panggung kerana tidak mendapat sambutan.

Setakat ini, filem KL Special Force masih mengungguli tangga teratas kutipan filem tempatan apabila berjaya meraih lebih RM 12 juta. Manakala filem Dukun berada dikedudukan kedua dengan kutipan RM6.2 juta manakala Lee Chong Wei – Rise of the Legend berada dikedudukan ketiga dengan kutipan sebanyak RM4.7 juta.

Lee Chong Wei – Rise of the Legend

Filem yang baru ditayangkan, This is Pilah kini sedang mengumpu kutipan sebanyak RM45 ribu manakala filem Mandarin, Blue Tears kini sedang mengutip sebanyak RM20 ribu.

Berikut adalah kutipan terkini filem-filem tempatan sehingga 2 Julai 2018

KL Special Force – RM 12.2 juta
Dukun – RM 6.2 juta (TIDAK RASMI)
Lee Chong Wei – RM 4.7 Juta
A House of Happiness – RM 1.59 juta
Villavan – RM 194,484
Million Loves in Me – RM 183,337
Makrifat Cinta – RM 138,686
Bukan Cinta Malaikat – RM 127,940
Best Story – RM 123,077
Badang – RM 93,496
Amazing Titanman – RM 92,634
Get Hard – RM 89,834
Hantu Wangan – 89,420.70
Shun Pong O – RM 73,266
Busker – RM 68,739
Surf This Love – RM 47,724
This Is Pilah – RM 45,843
Sughamaai – RM 44,409
Blue Tears – RM 20,128
33KM From KL – 18,779
Qhaliq – RM 14,196
Impermanence – RM 9,313
Enjin No. 9 – 7,566.17
Bidong The Boat People – RM 3,536


Layla Majnun is Coming to Netflix in February

Highly anticipated Indonesian film Layla Majnun will make its global premiere on Netflix on 11 February 2021. Inspired by the legendary story of ‘Layla & Majnun’, this romantic drama portrays how love can bloom and grow despite all the traditional challenges.

Layla Majnun is directed by Monty Tiwa and stars Indonesian top actors Acha Septriasa and Reza Rahadian. This film reunites the three of them after their popular hit Test Pack: You’re My Baby. Alongside Acha Septriasa and Reza Rahadian are fellow cast members Uli Herdinansyah, Dian Nitami, Landung Simatupang, Beby Tsabina, August Melasz, Baim Wong and Natasha Rizki.

Layla Majnun follows the journey of Layla (Acha Septriasa), a religious, independent, highly-educated Indonesian scholar who falls in love with Samir (Reza Rahadian), a smart and romantic Azerbaijani man. Being trapped in an arranged marriage with Ibnu (Baim Wong), Layla now stands between two roads that she has to choose: following her heart’s desire or commit to a marriage she did not take.

Check out the heartfelt romance in the main trailer below. Don’t forget to catch Layla Majnun starting 11 February 2021, only on Netflix.


SBS Sahkan Pembatalan “Joseon Exorcist”

Semalam, media Korea melaporkan pembatalan drama terbaru “Joseon Exorcist” susulan kontroversi yang melibatkan kesilapan sejarah dan menggunakan prop China dalam drama yang berlatarbelakangkan zaman sejarah Korea.

Harini, SBS mengesahkan cara rasmi pembatalan drama tersebut dan telah mengeluarkan kenyataan rasmi mengenai keputusan mereka.

“Kami memberitahu anda mengenai keputusan SBS mengenai “Joseon Exorcist.”

Oleh kerana SBS menyedari betapa seriusnya keadaan semasa [mengenai drama], kami telah memutuskan untuk menghentikan kontrak hak penyiaran “Joseon Exorcist” dan membatalkan semua siaran drama.

Pada masa ini, SBS telah membayar sebahagian besar biaya untuk hak penyiaran drama tersebut, dan syarikat produksi telah menyelesaikan 80 peratus penggambaran.

Walaupun kami prihatin dengan kerugian kewangan yang ditanggung oleh rangkaian penyiaran dan syarikat produksi, serta jurang dalam rancangan kami, SBS merasakan tanggungjawab yang berat sebagai rangkaian siaran awam, dan kami memberitahu anda bahawa kami telah memutuskan untuk membatalkan program itu.”

Sebaik sahaja memulakan tayangannya pada 22 Mac yang lalu, “Joseon Exorcist” menerima kecaman netizen kerana menggunakan alat peraga dan makanan ala China, dan rata-rata penonton mengatakan ia adalah penyimpangan dari sejarah Korea.

Walaupun SBS telah mengeluarkan kenyataan maaf dan penjelasan, reaksi balas dari penonton terus bertambah apabila episod kedua drama itu memaparkan lebih banyak pengaruh China. Tidak lama kemudian, semua penaja “Joseon Exorcist” menarik diri dari drama itu, dan rangkaian SBS mengumumkan bahawa mereka akan berehat selamat satu minggu untuk membuat penilaian.

Bagaimanapun, dua hari selepas itu, SBS mengesahkan bahawa drama “Joseon Exorcist” tidak akan kembali ke udara.


[TRAILER] Pixar Tampil Dengan Filem Animasi Penggembaran Terbaru Bertajuk ‘Elio’

Pixar akan mengeluarkan filem animasi terbaru.

Studio animasi Pixar telah mengeluarkan teaser trailer rasmi Elio, yang menggoda filem pengembaraan angkasa lepas.

Elio ialah seorang kanak-kanak biasa yang mendapati dirinya dibawa menaiki kapal angkasa asing dan diangkut ke Communiverse. Di sini, dia dipercayai sebagai pemimpin Bumi. Walaupun tidak terlalu banyak yang ditunjukkan dalam treler, makhluk asing akan melihat kepada Elio untuk menunjukkan kepada mereka kebaikan planet ini.

Filem ini disuarakan oleh Jameela Jamil, Brad Garret, America Ferrera dan Yonas Kibreab, dan akan ditayangkan pada 1 Mac 2024.

Elio akan menjadi filem animasi terbaru Pixar selepas Elemental, yang akan ditayangkan pada minggu ini, dan akan menjadi filem animasi kedua Pixar pada tahun 2024, dengan Inside Out 2 turut dijadualkan tayangan pada 14 Jun 2024.


“Westworld” Dibatalkan Selepas Musim 4, HBO Keluarkan Kenyataan

HBO telah membatalkan siri drama sci-fi terkenal Westworld selepas empat musim di rangkaian itu.

Susulan pembatalan itu, HBO dan pencipta siri telah keluarkan kenyataan bersama.

“Sejak empat musim yang lalu, Lisa dan Jonah telah membawa penonton melihat pengembaraan yang kompleks meningkatkan bar pada setiap langkah,” menurut kenyataan akhbar itu.

“Kami amat berterima kasih kepada mereka, bersama pelakon, penerbit dan krew mereka yang sangat berbakat, dan semua rakan kongsi kami di Kilter Films, Bad Robot dan Warner Bros. Television. Ia adalah satu keseronokan untuk menyertai mereka dalam perjalanan ini.”

“Menghasilkan Westworld telah menjadi salah satu kemuncak kerjaya kami,” kata Lisa Joy dan Jonathan Nolan.

“Kami amat berterima kasih kepada pelakon dan krew kami yang luar biasa kerana mencipta watak-watak yang kekal dan dunia yang cemerlang ini. Kami mendapat keistimewaan untuk menceritakan kisah-kisah ini tentang masa depan kesedaran — manusia dan seterusnya — dalam tempoh singkat sebelum penguasa AI melarang kami daripada berbuat demikian.”

Westworld telah mengumpul 54 pencalonan Emmy sejak debutnya pada 2016. Musim 4, yang ditayangkan pada bulan Jun lalu, digambarkan sebagai “pengembaraan gelap tentang nasib kehidupan di bumi”.

Dalam temu bual dengan Deadline awal bulan ini, pencipta bersama siri Jonathan Nolan menyatakan bahawa dia mengharapkan musim kelima akan menamatkan siri ini.

“Kami sentiasa merancang untuk musim kelima dan terakhir,” kata Nolan. “Kami masih dalam perbincangan dengan rangkaian. Kami sangat berharap dapat membuatnya.”

Westworld ialah drama sci-fi dystopian, berdasarkan filem arahan Michael Crichton tahun 1973 dengan nama yang sama. Ia adalah pengembaraan gelap tentang kebangkitan kesedaran buatan dan kelahiran bentuk kehidupan baru di Bumi. Ia berpusat di sekitar taman hiburan yang berteknologi maju, di mana hos android seperti manusia diprogramkan untuk memenuhi kehendak dan keinginan tetamu bergaji tinggi.

Musim keempat dibintangi oleh Evan Rachel Wood, pemenang Emmy Thandiwe Newton, Ed Harris, Jeffrey Wright, Tessa Thompson, Luke Hemsworth, Aaron Paul, Angela Sarafyan, dan James Marsden. Pelakon tambahan termasuk pemenang Oscar Ariana DeBose, Aurora Perrineau, dan Daniel Wu.

Siri yang memenangi Emmy ini telah dicipta untuk televisyen oleh Jonathan Nolan & Lisa Joy, yang berkhidmat sebagai penerbit eksekutif bersama J.J. Abrams, Richard J. Lewis, Roberto Patino, Athena Wickham, dan Ben Stephenson.


Sinopsis The Eternals Acah Peminat Tentang Perang Purba Dengan Deviants; Dedahkan Butiran Baharu Karakter

Semasa pertemuan bersama pelabur baru-baru ini, Disney telah mendedahkan sinopsis dan butiran baharu karakter The Eternals. Walaupun tidak begitu banyak, ia sekurang-kurangnya memberi sedikit gambaran kepada peminat tentang peperangan purba diantara Eternals dan Deviants. Anda boleh baca sinopsis ringkas dibawah.

“Marvel Studios’ The Eternals features an exciting new team of Super Heroes in the Marvel Cinematic Universe, ancient aliens who have been living on Earth in secret for thousands of years. Following the events of Avengers: Endgame, an unexpected tragedy forces them out of the shadows to reunite against mankind’s most ancient enemy, The Deviants.
The outstanding ensemble cast include Richard Madden as the all-powerful Ikaris, Gemma Chan as humankind-loving Sersi, Kumail Nanjiani as the cosmic-powered Kingo, Lauren Ridloff as the super-fast Makkari, Brian Tyree Henry as the intelligent inventor Phastos, Salma Hayak as the wise and spiritual leader Ajak, Lia McHugh as the eternally young, old-coul Sprite, Don Lee as the powerful Gilgamesh, Barry Keoghan as the aloof longer Druig, and Angelina Jolie as the fierce warrior Thena. Kit Harrington was cast as Dane Whitman.

Diarahkan oleh Chloe Zhao berdasarkan skrip yang ditulis oleh Matthew K. Firpo dan Ryan Firpo, The Eternals akan menemui penonton pada 6 November 2020


Saksikan ‘Delete Scene’ Eksklusif LAST CHRISTMAS Yang Menampilkan Emilia Clarke & Michelle Yeoh

Sempena pelancaran versi Digital dan Blu-Ray pada 4 Februari ini, Universal Pictures melancarkan ‘deleted scene’ eksklusif Last Christmas yang memaparkan babak diantara Emilia Clarke dan Michelle Yeoh. Anda boleh saksikan klip tersebut dipemain video dibawah.

Last Christmas berkisarkan tentang Kate (Emilia Clarke) yang bekerja sebagai elf di sebuah kedai Krismas di London. Satu hari, seorang lelaki baik dan kacak bernama Tom (Henry Golding) masuk ke dalam kehidupannya. Dia kemudian bercinta dengan lelaki itu walaupun ia kelihatan seperti hubungan itu tidak akan berkekalan.

Filem romantik komedi ini turut dibintangi, Henry Golding, dan Emma Thompson. Skrip filem ditulis oleh Bryony Kimmings dan Emma Thompson, yang diinspirasikan dari lagu popular Last Christmas nyanyian George Michael.


The Lion King “Mengaum” Besar, Catat Kutipan $531 Juta Dolar Seluruh Dunia

Filem ‘live action’ terbaru Disney, The Lion King mencatatkan kutipan yang cukup memberangsangkan apabila berjaya meraih $531 juta dolar dalam tempoh 10 hari tayangannya. Dipasaran domestik Amerika Syarikat (AS), The Lion King mencatatkan kutipan sebanyak $185 juta dolar pada minggu pertama tayangan sekaligus menjadi filem terbitan Walt Disney Studios paling tinggi kutipan minggu pertama, mengatasi rekod kutipan filem Incredibles 2 ($182.7 juta) dan Beauty and the Beast ($174.7 juta)

Sementara itu, filem Spider-Man: Far From Home menambah sebanyak $21 juta dolar pada minggu lalu untuk menjadikan jumlah keseluruhan kutipan domestik AS filem tersebut kini mencecah $319 juta dolar. Manakala pasaran antarabangsa telah menyumbang sebanyak $651 juta dolar sejak ia ditayangkan, menjadikan jumlah keseluruhan kini mencecah $970 juta dolar. Spider-Man: Far From Home dijangka akan melepasi angka $1 billion dolar dalam tempoh beberapa hari ini.

Filem animasi terbitan Disney / Pixar, Toy Story 4 turut mencatat penambahan sebanyak $40.6 juta dolar pada minggu lalu untuk menjadikan jumlah kutipan terkini sebanyak $859.4 juta dolar.

Filem terbaru Paramount Pictures, Crawl berjaya manambah $8.7 juta dolar pada minggu kedua tayangannya untuk menjadi jumlah keseluruhan kutipan sebanyak $33 juta dolar seluruh dunia.


“Record Of Youth” Kuasai Kedudukan Pertama Drama Isnin-Selasa

Drama terbaru tvN Record of Youth memulakan episod pertama dengan kuasai kedudukan pertama dalam slot waktunya untuk drama Isnin-Selasa.

Menurut Nielsen Korea, tayangan perdana drama tersebut merekodkan rating penonton sebanyak 6.4 peratus dan kemuncaknya sebanyak 8.7 peratus, sekaligus menjadi drama Isnin-Selasa pertama tvN yang menguasai kedudukan teratas dalam slot waktunya.

Record of Youth berkisar tentang Sa Hye-jun (Park Bo-gum) dan Won Hae-hyo (Byeon Woo-seok) yang berkawan sejak kanak-kanak dan terlibat dalam dunia lakonan. Semasa bekerja, mereka bertemu dengan An Jeong-ha (Park So-dam) yang merupakan artis solek baru. Berasal dari latar belakang yang berbeza, masing-masing mempunyai penderitaan dan situasi keluarga yang berbeza. Mereka bertiga kemudiaannya bertemu cinta, menghadapi ujian, dan persahabatan ketika mereka menjalani kehidupan masa muda.

Anda boleh stream Record of Youth di Netflix

Sementara itu, drama terbaru SBS, Do You Like Brahms? merekodkan purata rating tontonan sebanyak 4.5 peratus dan 5.6 peratus, peningkatan sebanyak 0.6 peratus dari episod sebelumnya, dan 0.3 peratus dari episod pertama.


Disney+ Bakal Terbitkan Siri Musikal “Beauty and the Beast”

Siri musikal Beauty and the Beast kini sedang menuju ke Disney+!

Menurut Comingsoon.net, siri lapan-episod itu akan menjadi prekuel kepada filem live-action berjudul sama yang telah ditayangkan pada 2017. Pelakon Luke Evans (The Alienist) dan Josh Gad (Frozen 2) akan kembali meneruskan peranan mereka sebagai Gaston dan LeFou. Selain itu juga, siri akan datang bakal memperkenalkan Briana Middleton (The Tender Bar) sebagai Tilly, saudara tiri Louie.

Josh Gad bersama-sama Edward Kitsis dan Adam Horowitz (Once Upon a Time) akan menjadi showrunner serta penerbit eksekutif dan penulis lakon layar. Projek ini turut disertai calon Tony Award, Liesl Tommy (Eclipsed) yang akan menjadi penerbit eksekutif dan mengarahkan episod pertama. Penggambaran dijangka bermula pada musim bunga 2022.

Berikut adalah sinopsis yang dikeluarkan Disney:

“Set in the iconic kingdom of Beauty and the Beast years before the Beast and Belle’s epic romance, the series will follow Gaston and LeFou as they set off with LeFou’s step-sister, Tilly, after a surprising revelation from her past comes to light, sending the unlikely trio off on an unexpected journey filled with romance, comedy, and adventure,”

“While the mysteries of the past are uncovered and the dangers of the present grow, old friends and new enemies reveal that this familiar kingdom harbors many secrets.”


Saksikan TV-Spot Terbaru Frozen 2 Serta Karakter Poster Yang Sangat Menarik!

Disney telah melancarkan tv-spot terbaru filem animasi yang paling dinantikan peminat, Frozen 2 berserta beberapa poster karakter yang cantik untuk dijadikan latarbelakang telefon pintar anda. Anda boleh saksinya kesemua dibawah.

Frozen 2 dibintangi pelakon suara seperti Idina Menzel, Kristen Bell, Jonathan Groff, Josh Gad, dan Santino Fontana yang meneruskan watak masing-masing. Mereka turut disertai dua pelakon baru filem ini iaitu Evan Rachel Wood sebagai sebagai Queen Iduna, ibu kepada Anna dan Elsa serta Sterling K. Brown sebagai Lieutenant Mattias, ketua kepada sekumpulan askar Arendelle yang telah terperangkap dalam hutan misteri selama 30 tahun.

Kenapa Elsa dilahirkan dengan kekuatan ajaib? Jawapannya telah memanggil dan mengancam kerajaannya. Bersama-sama dengan Anna, Kristoff, Olaf dan Sven, dia akan meneruskan perjalanan yang berbahaya tetapi luar biasa. Dalam filem pertama, Elsa takut kekuasaannya terlalu berat, manakala dalam filem kali ini ,dia mesti berharap ianya cukup.

Pasukan kreatif Frozen 2 terdiri daripada Jennifer Lee dan Chris Buck yang bertindak selaku pengarah manakala Peter Del Vecho selaku penerbit. Ia turut disertai penulis lagu Kristen Anderson-Lopez dan Robert Lopez. Pelakon suara  Kristen Bell, Idina Menzel, dan Josh Gad kembali meneruskan watak masing-masing.

Filem animasi ini akan menemui penonton tempatan pada 21 November 2019.

Join Anna and Elsa for an adventure beyond the kingdom. #Frozen2 is in theaters November 22. pic.twitter.com/njyaQ53Ljr
— Walt Disney Studios (@DisneyStudios) October 21, 2019


Sekuel ALADDIN Bakal Dihasilkan!

Meskipun mendapat penerimaan bercampur-campur dari pengkritik dan peminat, ia tidak menghalang filem adaptasi live action Disney, Aladdin meraih kutipan lebih $1 billion dolar seluruh dunia. Kejayaan komersial itu telah mendorong pihak studio untuk memberi lampu hijau penghasilan filem sekuel Aladdin.

Rundingan untuk menghasilkan sekuel telahpun bermula sejak Ogos tahun lalu, beberapa bulan selepas Aladdin ditayangkan. Penerbit Dan Lin juga turut menyatakan kesediaannya untuk membawa pengarah Guy Ritchie (The Gentlemen) kembali mengarahkan filem sekuel akan datang.

Plot masih lagi tidak didedahkan, tetapi menurut sumber, filem akan datang tidak akan diadaptasikan dari filem video Return of Jafar. Penulis skrip John Gatnis (Flight) dan Andrea Berloff (Straight Outta Compton) telah diberi tanggungjawab untuk merangka skrip.

Lin akan kembali sebagai penerbit bersama-sama Jonathan Elrich, yang pernah menerbitkan filem asal. Ryan Halprin akan menjadi penerbi eksekutif. Setakat ini tidak dipastikan sama ada Ritchie atau tiga bintang utama kembali dalam filem akan datang, tetapi menurut perancangan, kontrak hanya akan ditawarkan kepada mereka selepas skrip siap sepenuhnya.

Filem yang lalu dibintangi Will Smith sebagai Genie, bersama-sama Mena Massoud sebagai Aladdin, Naomi Scott sebagai Princess Jasmine, Marwan Kenzari sebagai Jafar dan beberapa pelakon lain.


Filem Wira Raih RM7.6 Juta Selepas 41 Hari Tayangan, Persoalannya – Untung Atau Rugi?

Selepas 41 hari bertahan dipawagam, filem Wira menoktahkan perjuangannya dengan kutipan terkini mencecah RM7.6 juta. Bagaimanapun, kutipan yang besar itu masih belum mampu memberi keuntungan memandangkan kos pembikinan filem dikatakan mencecah RM8 juta.

Saingan sengit dengan beberapa filem popular seperti Ejen Ali the Movie dan Frozen 2 menjadi sebab utama kenapa Wira gagal meneruskan momentumnya dalam mengejar kutipan yang lebih besar.

Walaupun gagal mencapai sasaran dipentas box office, Wira masih berpeluang untuk terus mencatatkan pulangan iaitu menerusi tayangan di Astro First dan di laman penstriman atas talian Netflix.

Filem arahan Adrian Teh ini berkisarkan tentang Hassan lakonan Hairul Azreen, yang terpaksa menentang Raja dan pengikutnya dalam usaha untuk keluar dari cengkaman lintah darat itu. Filem aksi tempatan ini turut dibintangi Fify Azmi, Henley Hii, Zizan Razak, Dain Said, dan Josiah Hogan serta pelakon Indonesia Ismi Melinda dan Yayan Ruhian

View this post on Instagram

Happy New Year semua! 1st day tahun baru dah ada berita baik nak kongsi, WIRA dah mencecah kutipan RM7.6 juta! Terima kasih byk2, kami janji akan terus hasilkan filem2 yg bestttttt giler utk korang, stay tuned k! . #WIRA2019 #FilemWIRA #MatiBerdiri #HidupMelutut
A post shared by  WIRA (@wira_2019) on Dec 31, 2019 at 8:55pm PST

Dec 31, 2019 at 8:55pm PST


Penulis Skrip Filem Frozen 2 Akan Terlibat Dalam Projek Filem Minecraft

Perancangan filem Minecraft kini kembali berjalan apabila laman web The Hollywood Reporter melaporkan, penulis skrip filem Frozen 2, Allison Schroeder ditugas untuk menulis skrip filem adaptasi permainan video itu.

Sejak mendapatkan hakcipta permainan video ini 5 tahun yang lepas, studio Warner Bros telahpun merancang pembikinan Minecraft.

Bagaimanapun, ia berhadapan dengan beberapa masalah selepas beberapa pengarah dan penulis skrip meninggalkan projek tersebut. Selain itu juga, pelakon Steve Carell turut dikaitkan dengan filem ini, tetapi tiada pemilihan pelakon dilakukan pihak studio.

Minecraft diadaptasikan dari permainan video ciptaan Markus “Notch” Persson. Permainan tersebut menggalakkan pemain untuk membina dunia mereka sendiri dengan munggunakan blok. Permainan ini pertama kali diperkenalkan pada 2009 dan mula menjadi hit dikalangan pemain.

Minecraft dijangka akan ditayangkan pada 4 Mac 2022.


Crossover Transformers dan G.I Joe?

Tahukah anda, GI Joe dan Transformer hampir digabungkan dan menjadi satu filem crossover? Ya itulah kami baca dilaman web Movie Pilot mengenai dua filem dari pengeluar permainan terbesar Hasbro. Hasbro memiliki dua permainan terbesar iaitu GI Joe dan Transformer dan kedua-duanya memiliki filem, siri komik dan animasinya yang tersendiri.

Cadangan crossover ini bermula apabila terdapat individu tertentu yang mahukan kedua-duanya bergabung menjadi satu filem. Namun, pihak Paramount Picture mengambil langkah bijak apabila menolak cadangan tersebut.

Pada tahun 2015, D.J Caruso telah dipertanggungjawabkan oleh Paramount untuk mengambil alih kerusi pengarah filem G.I Joe 3, sekuel kepada filem G.I Joe: Retaliation. Kemudian dia telah memberi cadangan kepada Paramount untuk menggabungkan G.I Joe dan Transformer, sebelum Paramount menolak cadangan tersebut.

Menurut Caruso, walaupun G.I Joe boleh dikatakan sukses, namun ia tidak mencapai KPI Paramount yang mahukan filem hit di carta Blockbuster. Menurutnya lagi, dalam draf skrip yang dihasilkanya, G.I Joe dikatakan akan bergabung dengan Autobots untuk menentang organisasi penganas Cobra dan Decepticons.

G.I Joe vs Transformer: Credit: IDW Publishing

Masalah yang dihadapi oleh Paramount ialah mereka tidak bersedia untuk hasilkan crossover sebegitu. Cadangan peliknya itu menyebabkan statusnya sebagai pengarah filem G.I Joe tergantung dan dia terpaksa beralih mengarahkan filem xXx: The Return of Xander Cage

xXx: The Return of Xander Cage

Antara temubualnya dengan laman web Collider:

“Well yeah but they’re not ready to do [G.I. Joe meets Transformers] yet. That’s exactly what they should do but they’re not ready to do that because in fact the script that I was developing, the two worlds sort of collided at the end and when they read it they were like, ‘We’re not ready to do this yet.’… They will eventually collide those two worlds and it’s probably when Mr. Bay decides he’s done with Transformers.”

Apapun keputusan Paramount menolak cadangan tersebut dianggap tepat memandangkan tidak semua crossover mampu membuatkan peminat berpuas hati dan berjaya. Kepada peminat Transformer dan G.I Joe, adakah cadangan Caruso sesuai tak untuk dilaksanakan buat masa ini?


Trailer Filem Vampire “Thirst” Yang Agak Gila & Gore

Thirst, filem seram vampire dari Iceland arahan Gaukur Úlfarsson dan Steinþór Hróar Steinþórsson. Filem ini tidak mungkin ditayangkan atau dijual di Malaysia kerana ia memaparkan unsur-unsur ‘gore’ yang agak gila, serta memaparkan orientasi seksual ‘Vampire’ yang digambarkan sebagai homoseksual.

Perkongsian artikel ini hanyalah untuk tujukkan kepada anda semua gambaran gore melalui trailer ‘Red Band’ Thirst. Trailer yang berdurasi 1 mini 28 saat ini sudah cukup menggambarkan kegilaan adegan-adegan kejam yang dipaparkan dalam filem ini. Anda boleh saksikan trailer dibawah. Amaran! video ini langsung tidak sesuai untuk individu dibawah 21 tahun.

Thrist mengisahkan Hulda, seorang wanita yang disyaki membunuh abangnya, dan disiasat oleh polis. Namun, dia dilepaskan dari tahanan selepas polis tidak memiliki sebarang bukti. Dia kemudiannya bertemu dengan seorang lelaki tua, dimana lelaki itu sebenarnya vampire yang berusia 1,000 tahun, dan boleh menghidupkan semula abangnya, tetapi akan membawa akibat yang buruk.

Filem ini dibintangi Hjörtur Sævar Steinason, Ingvar E. Sigurdsson (Fantastic Beasts: The Crimes of Grindelwald), Halldóra Geirharðsdóttir dan Ólafía Hrönn Jónsdóttir (“Black Mirror”).


Samuel L. Jackson, Lisa Kudrow Bintangi Mockumentary Terbaru Netflix “Death to 2020”

Netflix telah mendedahkan sinopsis dan barisan pelakon mockumentari Death to 2020 yang dicipta oleh ‘creator’ Black Mirror, Charlie Brooker.

Menyertai Hugh Grant adalah bintang MCU Samuel L. Jackson, pelakon Friends, Lisa Kudrow dan Leslie Jones.

Pelakon Kumail Nanjiani (Lovebirds, Silicon Valley), Tracey Ullman (The Tracey Ullman Show), Cristin Milioti (How I Met Your Mother, Palm Springs), Samson Kayo (Truth Seekers), Diane Morgan (Wipe), dan bintang Stranger Things, Joe Keery juga dijangka muncul dalam Death to 2020 dan akan membawa persona baru.

How I Met Your Mother, Palm Springs

Berikut adalah logline Death to 2020:

“2020: A year so [insert adjective of choice here], even the creators of Black Mirror couldn’t make it up… but that doesn’t mean they don’t have a little something to add. Death To 2020 is a comedy event that tells the story of the dreadful year that was — and perhaps still is? This landmark documentary-style special weaves together some of the world’s most (fictitious) renowned voices with real-life archival footage spanning the past 12 months.”

Mockumentari ini akan diarahkan oleh Al Campbell dengan pencipta Black Mirror, Charlie Brooker dan Annabel Jones bertindak sebagai penerbit eksekutif. Alison Marlow turut menjadi penerbit.


Jake Gyllenhaal & Antoine Fuqua Kembali Bekerjasama Dalam Filem Thriller The Guilty

Gandingan Southpaw, Jake Gyllenhaal dan Antoine Fuqua (Training Day) kembali bekerjasama dalam filem thriller terbaru berjudul The Guilty. Filem terbaru ini berdasarkan drama Den Skyldige arahan Gustav Moller. Gyllenhaal akan memainkan peranan utama manakala Fuqua sebagai pengarah.

The Guilty memaparkan kejadian yang berlaku pada satu pagi di pusat panggilan 911. Pengendali panggilan Joe Bayler (Gyllenhaal) cuba menyelamatkan pemanggil sedang berhadapan dengan bahaya besar – tetapi dia segera mengetahui bahawa ia tidak yang seperti yang dilihatnya, dan menghadapi kebenaran adalah satu-satunya jalan keluar.

“Saya bersemangat untuk bekerja dengan Antoine lagi. Kerjsama sama kami di ‘Southpaw’ adalah salah satu pengalaman seni yang hebat dalam karier saya, dan saya tidak sabar untuk kembali bekerja denganya. The Guilty adalah kisah istimewa, dan kisah yang sangat dekat dengan kita semua, ” ujar Gyllenhaaldalam satu temuramah

Lakonlayar akan ditulis oleh Nic Pizzolatto (Tru Detective). Gyllenhaal akan menerbitkan filem ini bersama-sama Fuqua. Penggambaran dijangka bermula pada November ini di Los Angeles.


Bintang Stranger Things & IT Akan Muncul Dalam Filem Seram Terbaru, The Turning

Pelakon siri televisyen Stranger Things yang juga bintang filem It, Finn Wolfhard dilaporkan akan muncul dalam sebuah filem seram terbaru yang berjudul The Turning. Menurut laporan dari laman web Variety, pelakon tersebut akan disertai dengan pelakon filem Blade Runner 2049 dan The Martian Mackenzie Davis.

The Turning akan diarahkan oleh pengarah filem The Runaways dan juga siri televisyen American Gods dan Daredevil, Floria Sigismondi. Lakonlayar pula ditulis penulis baru, Jade Bartlett, manakala Scott Bernstein dan Roy Lee akan bertindak selaku penerbit.

Filem seram ini diadaptasikan dari novel karya Henry James yang berjudul The Turn of the Screw yang mana mengisahkan sesorang penjaga yang menjaga dua anak yatim yang tinggal dalam sebuah Mansion yang berhantu. Finn Wolfhard akan memainkan watak salah seorang anak yatim itu.

Pengambaran filem ini dijangka akan bermula pada tahun 2018


“Demon Slayer: Mugen Train” Kutip RM1.5 Juta Pada Minggu Pembukaan

Selepas dibenarkan beroperasi, pawagam-pawagam seluruh negara mula memainkan filem-filem terbaru yang telah lama tertangguh, antaranya filem anime “Demon Slayer: Kimetsu No Yaiba The Movie: Mugen Train“.

“Demon Slayer: Mugen Train” merupakan antara filem yang sangat dinantikan kaki-kaki wayang, terutamanya peminat anime tempatan.Buktinya, tiket wayang “Demon Slayer: Mugen Train” telah habis dijual pada hari pertama tayangan.

Kini, selepas beberapa hari ditayangkan, GSC mendedahkan kutipan minggu pembukaan filem anime itu, iaitu sebanyak RM1.5 juta. Kutipan minggu kedua dijangka meningkat memandangkan masih banyak peminat anime, khususnya “Demon Slayer”, telahpun merancang untuk menonton filem itu dipawagam.

“Demon Slayer: Mugen Train” sekuel kepada siri animasi TV Demon Slayer: Kimetsu no Yaiba (2019). Setelah tamat menjalani latihan pemulihan di Butterfly Mansion, Tanjiro Kamado dan rakan-rakannya, Zenitsu, Nezuko dan Inosuke serta pahlawan paling kuat di Demon Slayer Corps, Kyōjurō Rengoku, bakal terlibat dengan misi baru.

Mereka perlu menyiasat misteri kehilangan lebih kurang 40 orang di dalam Kereta Api Mugen. Pada masa yang sama, mereka tidak menyedari bahawa salah seorang ahli kumpulan Twelve Kizuki, Enmu, telah memasang perangkap dalam kereta api tersebut.

“Demon Slayer: Mugen Train” kini sedang ditayangkan dipawagam GSC terpilih. Klik sini untuk membaca ulasan penuh.

Klik sini untuk membaca ulasan penuh.

Klik sini untuk membaca ulasan penuh.


Michael B. Jordan Arah Filem Ketiga “Creed”

Bintang “Black Panther” Michael B. Jordan akan membuat debut sebagai pengarah apabila dipilih untuk mengarahkan filem “Creed III“, lapor Deadline. Pihak studio menetapkan tarikh tayangan filem tersebut pada 24 November 2022.

“Mengarah selalu menjadi aspirasi, tetapi waktunya harus tepat, ”kata Jordan dalam satu kenyataan.

“Creed III adalah saat itu – masa dalam hidup saya di mana saya semakin yakin dengan siapa diri saya, memegang agensi dalam kisah saya sendiri, dewasa secara peribadi, berkembang secara profesional, dan belajar dari orang hebat seperti Ryan Coogler, Denzel Washington, dan pengarah senior lain yang saya hormati. Francais ini dan khususnya tema Creed III sangat peribadi bagi saya. Saya tidak sabar untuk berkongsi bab seterusnya kisah Adonis Creed dengan tanggungjawab yang hebat untuk menjadi pengarah dan senama.”

Buat masa ini, butiran plot masih belum diketahui, dan penglibatan Sylvester Stallone sebagai Rocky Bolboa turut menjadi tanda tanya. Bagaimanapun, Keenan Coogler (Space Jam: A New Legacy) dan Zach Baylin (King Richard) disahkan menjadi penulis skrip, berdasarkan cerita dari penulis dan pengarah asal “Creed”, Ryan Coogler.

“Creed III” akan diterbitkan Charles Winkler, William Chartoff dan David Winkler, mewakili produksi Chartoff-Winkler Productions bersama Proximity Media, Jonathan Glickman, Michael B. Jordan dan Ryan Coogler. Adam Rosenberg, Sev Ohanian dan Zinzi Evans berfungsi sebagai penerbit eksekutif.

“Creed II” telah ditayangkan pada 2018 dan menerima ulasan positif dari pengkritik, dan mendapat penilaian 83 peratus di Rotten Tomatoes. Filem kedua “Creed” itu juga berjaya meraih kutipan lebih $214 juta dolar, jumlah yang lebih tinggi dari filem pertama yang meraih $173 juta dolar.

Dalam perkembangan lain, Jordan bakal muncul dalam filem terbaru “Without Remorse”, yang berdasarkan dari novel Tom Clancy, dan akan ditayangkan di Amazon Prime Video pada 30 April ini.


Trailer Kedua Black Adam Usik Bab DCEU Seterusnya

Warner Bros. telah melancarkan trailer kedua Black Adam lakonan Dwayne Johnson. Filem terbaru DCEU ini akan dilancarkan di pawagam seluruh dunia pada 21 Oktober ini.

“Hampir 5,000 tahun selepas dia dikurniakan kuasa dewa-dewa purba — dan segera dipenjarakan — Black Adam (Johnson) dibebaskan dari kubur duniawinya, bersedia untuk melepaskan keadilannya yang unik di dunia moden,” menurut sinopsis.

Anda boleh tonton trailer kedua Black Adam dibawah:

Black Adam akan dipimpin oleh Dwayne Johnson sebagai Teth-Adam atau anti-hero yang digelar Black Adam. Kisah latarbelakangnya pertama kali digoda semasa filem Shazam! yang ditayangkan pada 2019. Ini menandakan debut ‘live-action’ watak itu setelah hanya muncul dalam rancangan animasi dan filem seperti Young Justice. Adaptasi filem ini juga diharapkan dapat menampilkan pengenalan filem live-action dari Justice Society of America.

Menyertai Johnson adalah Pierce Brosnan sebagai Doctor Fate, Noah Centineo sebagai Atom Smasher, Quintessa Swindell sebagai Cyclone, dan Aldis Hodge sebagai Hawkman. Barisan pelakon lain termasuklah Sarah Shahi, Marwan Kenzari, James Cusati-Moyer, Bodhi Sabongui, Mo Amer, dan Uli Latukefu dalam peranan yang tidak didedahkan.

Berdasarkan watak Komik DC yang cipta oleh Otto Binder dan C.C. Beck, filem ini diarahkan oleh Jaume Collet-Serra (The Shallows, Jungle Cruise) dari skrip yang ditulis oleh Rory Haines dan Sohrab Noshiryani. Penerbitnya adalah Johnson, Dany Garcia, dan Hiram Garcia dari Seven Bucks Productions bersama dengan Beau Flynn dari FlynnPicturesCo, dengan Scott Sheldon mengawasi projek untuk FlynnPictureCo.


BIRDS OF PREY Gagal Capai Sasaran Walaupun Kuasai Carta Box Office AS

Meskipun Joker mencipta kejayaan pada Anugerah Oscar yang berlangsung hari ini, keceriaan dunia sinematik DC terbantut seketika apabila filem terbaru Warner Bros. / DC, Birds of Prey gagal mencapai sasaran kutipan apabila hanya mampu meraih $33.2 juta dolar pada minggu pembukaan.

Kutipan tersebut jauh lebih rendah dari yang disasarkan iaitu diantara $45-$55 juta dolar. Walaupun mendapat respon positif dari pengkritik dan peminat dengan peratusan rating sebanyak 81% di laman Rotten Tomatoes dan markah B+ dilaman CinemaScore, filem yang diterajui Margot Robbie itu gagal menarik minat penonton secara keseluruhannya.

Lebih mengecewakan, filem Suicide Squad yang ditayangkan pada 2016 jauh lebih kutipan minggu pembukaannya iaitu sebanyak $133 juta dolar. Untuk pasaran antarabangsa, Birds of Prey meraih $48 juta dolar menjadikan jumlah keseluruhan sebanyak $81.2 juta dolar seluruh dunia. Minggu kedua Birds of Prey pasti mencabar apabila terpaksa bersaing dengan beberapa filem baru seperti Sonic the Hedgehog, Fantasy Island dan The Photograph.

Filem terbaru Sony, Bad Boys For Life menambah kutipan tiket iaitu sebanyak $12 juta dolar pada minggu lalu. Filem lakonan Will Smith dan Martin Lawrence ini telah mengumpul $336.3 juta dolar seluruh dunia.

Sementara itu, dua filem terbaru terbitan Universal Pictures iaitu 1917 dan Dolittle mencatatkan penambahan kutipan tiket. Filem arahan Sam Mendes 1917 mungkin gagal meraih Filem Terbaik Oscars, tetapi terus mencatatkan kutipan memberangsangkan apabila menambah $9 juta dolar pada minggu lalu, menjadikan jumlah keseluruhan sebanyak $287.3 juta dolar seluruh dunia. Manakala Dolittle turut menambah kutipan tiket dengan jumlah terkumpul kini sebanyak $158.6 juta dolar seluruh dunia.


Produksi Avatar 2 Akan Bersambung Di New Zealand Minggu Hadapan

Selepas dua bulan terhenti akibat pandemik Covid-19, produksi filem sekuel Avatar akan kembali bersambung minggu hadapan di New Zealand. Pekara tersebut didedahkan penerbit Jon Landau dilaman sosial Facebook baru-baru ini.

Pengesahan dibuat selepas negara Kiwi itu mengeluarkan protokol kesihatan dan keselamatan yang membenarkan produksi televisyen dan filem diteruskan. Landau turut mendedahkan gambar belakang tabir terbaru filem sekuel Avatar, anda boleh saksikannya dibawah.

Avatar 2 menyaksikan beberapa pelakon asal akan kembali membawakan watak masing-masing. Mereka terdiri daripada Sam Worthington, Zoe Saldana, Joel David Moore, Dileep Rao, Stephen Lang, Matt Gerald dan Sigourney Weaver.

Turut menyertai barisan pelakon adalah Kate Winslet, Edie Falco, Michelle Yeoh, Vin Diesel, Jemaine Clement dan Oona Chapin dan beberapa pelakon muda yang lain.

Watak Colonel Miles Quaritch lakonan Stephen Lang dilaporkan turut kembali dalam 4 sekuel akan datang, dan kekal menjadi watak penjahat utama sepanjang keseluruhan filem. Penggambaran Avatar 2 dan Avatar 3 telah bermula sejak 25 September 2017.

Avatar 2 telah ditetapkan tarikh tayangan pada 17 Disember 2021, manakala Avatar 3 pada 22 Disember 2023. Filem Avatar 4 telah ditetapkan pada 19 Disember 2025 dan Avatar 5 pada 17 Disember 2027. Bagaimanapun, perancangan filem Avatar 4 dan 5 bergantung pada kejayaan box office dua filem Avatar sebelum itu


“The Law Cafe” Kekal No. 1, “Cheer Up” Sedikit Menurun

Menurut Nielsen Korea (via Soompi), episod terbaru drama Cheer Up telah memperoleh rating 2.1 peratus, sedikit penurunan berbanding rating yang dicatatkan pada tayangan perdana iaitu 2.3 peratus.

Drama KBS2 The Law Cafe mempertahankan kedudukan pertama dengan memperoleh rating 6.5 peratus pada episod terbaru, peningkatan 0.3 peratus berbanding episod sebelum yang mencatatkan rating 6.2 peratus.

Akhir sekali, drama tvN Mental Coach Jegal merekodkan rating 2.1 peratus, peningkatan 0.3 peratus berbanding rating 1.8 peratus yang dicatatkan pada episod sebelumnya.


NETFLIX’S THE CALL, EXTRACURRICULAR, SPACE SWEEPERS, AND MORE RECEIVE AWARDS FROM THE 57TH BAEKSANG ARTS AWARDS!

Images Courtesy of the Baeksang Arts Awards

Courtesy of the Baeksang Arts Awards

The 57th Baeksang Arts Awards has crowned its winners, with Netflix titles receiving many awards! The prestigious awards ceremony honors the best performances in Korean TV, film, and theatre since 1965. Some notable wins from the 2021 Baeksang Arts Awards include Jun Jong-seo for Best Leading Actress (The Call), Oh Jung-se for Best Supporting Actor (It’s Okay to Not Be Okay), Yeom Hye-ran for Best Supporting Actress (The Uncanny Counter), Lee Do-hyun for Best New Actor (18 Again), and Park Ju-hyun for Best New Actress (Extracurricular). Furthermore, Kim Seon-ho (Start-Up) and Seo Yea-ji (It’s Okay to Not Be Okay) both won the TikTok Popularity Award.

It’s Okay to Not Be Okay

It’s Okay to Not Be Okay

It’s Okay to Not Be Okay

), Lee Do-hyun for Best New Actor (

It’s Okay to Not Be Okay

It’s Okay to Not Be Okay

It’s Okay to Not Be Okay

) both won the TikTok Popularity Award.

Check out the award-winning shows you can see on Netflix below!

Best New Actress in TV Drama – Park Ju-hyun

Extracurricular reveals the dark side of a model student’s double life when his classmate comes across his shady business.

Reasons to watch: Not your typical high school drama, darkly funny, and full of suspense.

Best Leading Actress in Film – Jun Jong-seo

The Call connects two women living in the same house but 20 years apart with dangerous consequences.

Reasons to watch: Twisty time travel, beautiful cinematography, and magnetic performances.

Best Technical Achievement in Film – Visual Effects

Space Sweepers shows a group of misfits unearthing explosive secrets while scavenging space debris in 2092.

Reasons to watch: It’s the first Korean space blockbuster movie, visually stunning futuristic adventure, and relevant real-world issues.

IT’S OKAY TO NOT BE OKAY

IT’S OKAY TO NOT BE OKAY

Best Supporting Actor in TV Drama – Oh Jung-se, Best Technical Achievement in TV Drama – Costume

It’s Okay to Not Be Okay sets an antisocial children’s book author and a selfless psych ward caretaker on the path to emotional healing.

It’s Okay to Not Be Okay

It’s Okay to Not Be Okay

It’s Okay to Not Be Okay

Reasons to watch: Focuses on mental health issues, dives deep into emotional wounds, and a unique anti-heroine.

Best Supporting Actress in TV Drama – Yeom Hye-ran

The Uncanny Counter tells the story of demon hunters called Counters who hunt down malevolent spirits.

Reasons to watch: Fun supernatural premise, unconventional heroes, and riveting action scenes.

Best New Actor in TV Drama – Lee Do-hyun

18 Again is about a middle-aged man getting a chance at a do-over when he’s transformed back into his 18-year-old body.

Reasons to watch: Heartwarming story about family, lots of eye candy, and sincere life lessons.

Best Director in TV Drama – Kim Cheol-kyu

Flower of Evil centers on a man who hides his twisted past from his detective wife, only to have everything unravel when she begins to investigate a series of murders.

Reasons to watch: Full of suspense and thrills, sizzling chemistry, and exciting mystery.

It was a momentous occasion for our favourite stars but more importantly, can we just show some appreciate to our favourite oppas looking dashing in their suits 😍

Don’t forget to watch all of these award-winning titles on Netflix!


Selepas Atasi Kanser, Kim Woo Bin Kembali Dengan Drama Baharu Bertajuk ‘Our Blues’

Drama pertama Kim Woo Bin dalam tempoh 6 tahun selepas pulih dari kanser nasofaring telah ditayangkan pada 9 April yang lalu.

Kim Woo Bin bergandingan dengan barisan pelakon ternama seperti Lee Byung Hun, dan Shin Min Ah dalam drama Our Blues, yang berlatarkan di Pulau Jeju dan menceritakan kisah hidup manis, masam dan pahit  pelbagai watak.

Episod pertama drama terbaru tvN itu telah memperoleh purata rating 7.3 peratus – lebih tinggi dari rating tayangan perdana Twenty Five, Twenty One, iaitu 6.4 paratus yang dicatatkan pada Februari yang lalu.

Our Blues turut menampilkan barisan pelakon seperti Han Ji Min, Cha Seung Won, Lee Jung Eun, Kim Hye Ja, Uhm Jung Hwa, dan ramai lagi. Drama terbaru ini boleh di strim di Netflix, dengan episod terbaru akan tersedia di perkhidmatan streaming setiap Sabtu dan Ahad.

Sementara itu, drama terbaru JTBC My Liberation Notes turut membuat tayangan perdana malam semalam. Drama yang dibintangi Kim Ji Won, Lee Min Ki dan Lee El itu bermula sedikit suram dengan hanya memperoleh purata rating 2.9 peratus untuk episod pertama.

My Liberation Notes mengisahkan tiga beradik yang ingin melarikan diri dari kehidupan yang menyesakkan.

Selepas bermula baik pada tayangan perdana, drama terbaru SBS Again My Life, yang dibintangi Lee Jong Gi, telah menunjukkan peningkatan rating pada episod kedua dengan memperoleh purata rating sebanyak 6.4 peratus.

Drama MBC Tomorrow, yang keudara dalam slot waktu yang sama dengan Again My Life, menyaksikan penyusutan rating ketahap 4.1 peratus untuk episod keempat.

Prestasi drama TV Chosun Love (ft. Marriage and Divorce) 3 kekal stabil dengan episod terbaru memperoleh purata rating 9.0 peratus, peningkatan berbanding episod sebelumnya. Akhir sekali, rating drama KBS The King of Tears, Lee Bang Won, turun ke tahap 9.5 peratus untuk episod terbaru.

Love (ft. Marriage and Divorce) 3

The King of Tears, Lee Bang Won,


Patahnya Sebelah Sayap Dapat Rating Lebih 4.5 Juta Penonton

Episod akhir drama bersiri Patahnya Sebelah Sayap yang ditayangkan di slot Samarinda TV3, Isnin lalu berjaya mencecah rating lebih 4.5 juta penonton.

Drama lakonan Aeril Zafrel, Ummi Nazeera, Izzue Islam dan Wawa Zainal itu turut mencatat paling banyak trending di Twitter dengan hashtag #PatahnyaSebelahSayap setiap kali ia bersiaran mulai Isnin hingga Rabu jam 10 malam sejak 20 September lalu.

Pengurus Besar Kumpulan Jenama dan Rancangan TV3 & TV9, Sherina Nordin berkata, pihaknya berpuas hati dengan sambutan terhadap drama-drama yang ditayangkan di TV3 dan TV9.

“Ramai menganggap hanya slot Akasia sentiasa mendapat perhatian, namun terbukti drama lain juga mendapat perhatian luar biasa seperti slot Samarinda: Patahnya Sebelah Sayap yang mencecah rating 4.5 juta penonton.

“Terima kasih atas sokongan yang diberikan kepada drama terbitan stesen dan kami akan sentiasa menghasilkan drama-drama yang berkualiti dan terbaik kepada penonton setia,” katanya.

Hasil kajian Nielsen Audience Measurement menunjukkan episod akhir drama bersiri 15 episod itu mencecah lebih daripada 45 peratus syer penonton dan 14.9 TVR (Total 4+) sepanjang ia ditayangkan dari jam 10 malam hingga 11 malam.

Drama bersiri terbitan Creative Skill Solution Sdn Bhd itu juga menjadi ikutan jutaan peminat drama Melayu sejak ia ditayangkan.

Sementara itu, pengarahnya Ayie Mustafa berkata, pihaknya bangga dan bersyukur dengan pencapaian memberangsangkan itu.

“Sepanjang 15 tahun berkecimpung dalam dunia pengarahan, akhirnya hasil karya terbaru, Patahnya Sebelah Sayap mendapat sambutan luar biasa daripada penonton,” katanya.


Teaser Trailer Filem Suatu Ketika Telah Ditayangkan

Sebuah lagi naskah berkualiti dari anak tempatan akan menemui penonton tidak lama lagi.  Suatu Ketika, sebuah filem terbitan studio Kash Pictures merupakan sebuah lagi filem tempatan yang akan memberi inspirasi kepada penonton akan kepentingan perpaduan dikalangan masyarakat di Malaysia yang berbilang kaum dan bangsa.

Suatu Ketika diarahkan oleh Prakash Murugiah, manakala para pelakonnya pula terdiri daripada Nam Ron (Pelakon Lelaki Terbaik FFM29), Pekin Ibrahim serta beberapa pelakon kanak-kanak yang menjadi watak utama dalam filem ini.

Filem ini akan diedarkan oleh GSC Movies dan dijangka akan menemui penonton di seluruh negara pada awal tahun 2018.

Filem Suatu Ketika akan berlatarbelakangkan zaman 50an. (Sumber gambar: Cinema Online)

Filem Suatu Ketika merupakan sebuah cerita yang berlatarkan era 1950an tentang persahabatan, perpaduan dan mengejar impian. Filem ini menceritakan tentang sekumpulan budak-budak kampung dari Sekolah Ujong Pasir, yang terdiri daripada golongan anak-anak miskin yang bertanding dalam pertandingan bola sepak anjuran pihak British. Berbekalkan semangat dan kecekalan hati mereka menempuh segala rintangan yang mereka hadapi kerana ingin berjaya.


Penonton Dilaporkan Keluar Semasa Tayangan Ujian ‘Aquaman 2’

Desas-desus terbaru mengenai filem akan datang Aquaman 2 agak mengusarkan kerana terdapat laporan yang mengatakan bahawa prestasi filem sekuel itu semasa tayangan ujian agak teruk sehingga menyaksikan segelintir penonton keluar dari dewan ketika filem itu masih lagi berjalan.

Rata-rata peminat yang hadir ke tayangan ujian filem itu menyifatkan Aquaman 2 sebagai ‘Filem DCEU Paling Teruk.’

Laporan dari Giant Freakin Robot menyebut, terdapat segelintir penonton tidak mampu menyaksikan filem itu sehingga tamat semasa tayangan ujian, dan respon itu sudah tentu membimbangkan, lebih-lebih lagi selepas filem pertama dianggap kejayaan box office semasa tayangan pada 2018.

Walaupuan filem pertama mendapat rating sederhana di Rotten Tomatoes, dengan 65% dari pengkritik profesional dan 72% dari skor penonton, filem itu masih mampu meraih kutipan sehingga AS$1.14 billion di box office seluruh dunia, berbanding kos pembikinan sekitar AS$160 juta.

Sementara itu, laman Small Screen melaporkan bahawa terdapat usaha dari pihak produksi untuk membuat penggambaran semula bagi memperbaiki segala kelemahan dalam filem itu menjelang tayangannya pada hujung tahun ini.

Aquaman and The Lost Kingdom dibintangi Jason Momoa sebagai watak utama Arthur Curry / Aquaman, Amber Heard, Yahya Abdul-Mateen II, Patrick Wilson, Randall Park, Dolph Lundgren, Temuera Morrison dan Pilou Asbæk. James Wakembali sebagai pengarah, manakala lakon layar akan ditulis oleh duo dari filem pertama, David Leslie dan Johnson-McGoldrick.

Warner Bros. menetapkan tarikh tayangan Aquaman and The Lost Kingdom pada 25 Disember 2023.


Marvel Studios Dilaporkan Sedang Membangunkan Filem Silver Surfer

Menurut laporan dari Geeks WorldWide, Marvel Studios kini dilaporkan sedang diperingkat awal pembangunan filem Silver Surfer.

Setakat ini, laporan tersebut masih belum disahkan oleh Marvel Studios dan masih boleh dianggap khabar angin. Tetapi jika Kevin Feige ingin memperkenalkan Galactus sebagai penjahat utama dalam Marvel Cinematic Universe, penerbitan awal filem Silver Surfer mungkin masuk akal kerana karakter tersebut mempunyai hubungan dan kaitan dengan salah satu villain utama dalam komik Marvel itu.

Apapun, maklumat mengenai pembangunan filem Silver Surfer mungkin memakan masa sedikit lama kerana Marvel Studios kini sedang memberi tumpuan kepada filem-filem Marvel Fasa 4 yang telah diumumkan di San Diego Comic Con yang lalu.

Sebelum ini, pengarah filem Vice dan The Big Short, Adam McKay pernah menyuarakan minatnya untuk mengarahkan filem Silver Surfer.

Jadi kepada peminat-peminat filem Marvel, adakah anda tidak sabar untuk menantikan filem solo Silver Surfer? siapakah yang layak untuk memainkan peranan tersebut? kongsikan pendapat anda.


Stranger Things 3 Cipta Rekod, Ditonton 40 Juta Pengguna Dalam Tempoh 4 Hari

Siri televisyen Stranger Things musim ketiga telah mencipta rekod di laman streaming Netflix apabila berjaya mencatat jumlah penonton sebanyak 40.7 juta dalam tempoh 4 hari tayangannya.

Menurut perkongsian dari laman Twitter rasmi Netflix, sebanyak 18.2 juta pengguna dilaporkan telah selesai menonton kesemua episod musim terbaru ini.

.@Stranger_Things 3 is breaking Netflix records!
40.7 million household accounts have been watching the show since its July 4 global launch — more than any other film or series in its first four days. And 18.2 million have already finished the entire season.
— Netflix (@netflix) July 8, 2019

— Netflix (@netflix) July 8, 2019

Filem Bird Box sebelum ini berjaya mencatatkan jumlah penonton sebanyak 45 juta pada minggu pertama tayangan di Netflix. Kemudian pada Mei yang lalu filem lakonan Adam Sandler & Jennifer Aniston, Murder Mystery berjaya mencatatkan jumlah tontonan sebanyak 30.9 juta dalam tempoh 3 hari tayangan.

Sejak ditayangkan pada 4 Julai yang lalu, siri televisyen Stranger Things 3 menerima respon positif dari penonton dan para pengkritik. Kepada yang masih belum menonton, jangan lupa saksikan siri televisyen ini hanya di laman streaming Netflix.


Netflix Lancarkan Trailer Pertama Filem Adaptasi Karya Stephen King “In The Tall Grass”

Netflix telah melancarkan trailer pertama filem adaptasi Stephen King berjudul In the Tall Grass. Anda boleh saksikan trailer filem tersebut dipemain video dibawah.

Filem ini mengisahkan tentang sepasang adik-beradik, Becky dan Cal yang mendengar tangisan seorang kanak-kanak lelaki yang sesat dalam padang rumput yang tinggi. Mereka kemudiannya masuk ke tempat tersebut untuk menyelamatkan kanak-kanak itu, namun telah diganggu dengan satu kuasa jahat yang membuatkan mereka menjadi hilang arah dan terpisah.

In the Tall Grass dibintangi pelakon Patrick Wilson, Laysla De Oliveria, Harrison Gilbertson, Rachel Wilson, Will Buie Jr., Avery Whitted dan Tiffany Helm.

Pengarah siri Hannibal, Vincenzo Natali bertindak selaku penulis dan pengarah manakala Steven Hoban bertindak selaku penerbit bersama-sama Jon Levin dan Jimmy Miller. Filem ini ditayangkan diplatform penstriman video Netflix pada 4 Oktober ini.


Doctor Strange Bertemu Illuminati Dalam TV Spot Terbaru Doctor Strange in the Multiverse of Madness

TV Spot terbaru Doctor Strange in the Multiverse of Madness akhirnya mendedahkan kumpulan yang ditemui Stephen Strange dalam trailer terdahulu.

Dalam video tersebut, kita akhirnya melihat Master Mordo menamakan kumpulan Varian misteri itu sebagai “The Illuminati”. Kumpulan itu telah dijangka peminat yang berspekulasi tentang “The Illuminati” sejak ia pertama kali didedahkan dalam trailer rasmi.

Anda boleh lihat tv spot terbaru Doctor Strange in the Multiverse of Madness dibawah berserta poster terbaru:

In 10 days…nothing will prepare you for the truth. 🤯 Experience Marvel Studios' #DoctorStrange in the Multiverse of Madness only in theaters May 6. Get Tickets: https://t.co/VoGdr7T8HN pic.twitter.com/v0LoVn5vCY— Doctor Strange (@DrStrange) April 26, 2022

Diarahkan oleh Sam Raimi dari lakon layar oleh Michael Waldron (Loki), Doctor Strange in the Multiverse of Madness akan membawa penonton melihat pengembaraan Doctor Strange ke alam yang tidak diketahui, dengan bantuan sekutu mistik, baik yang lama mahupun yang baharu. Merentasi realiti alternatif yang sukar untuk dijelaskan dan merbahaya, Doctor Strange harus berhadapan musuh baharu yang misteri.

Barisan pelakon terdiri daripada Benedict Cumberbatch, Chiwetel Ejiofor, Elizabeth Olsen, Benedict Wong, Xochitl Gomez, Michael Stühlbarg, dan Rachel McAdams.

Doctor Strange in the Multiverse of Madness akan ditayangkan di pawagam tempatan pada 4 Mei 2022.


Jeon Do Yeon & Jung Kyung Ho Disahkan Membintangi Drama Rom-Com “One Shot Scandal”

Jeon Do Yeon dan Jung Kyung Ho disahkan membintangi drama terbaru tvN bertajuk One Shot Scandal.

Menurut Allkpop, kedua-dua pelakon itu disahkan membawa peranan utama dalam drama komedi romantik terbaru tvN.

One Shot Scandal menggambarkan skandal pahit manis antara seorang CEO wanita yang lewat memasuki dunia peperiksaan dan seorang pengajar terkemuka yang bekerja dalam sistem pendidikan swasta no. 1 Korea. Di tengah-tengah persaingan yang sengit dalam neraka peperiksaan kemasukan, One Shot Scandal akan menceritkan kisah yang hangat, pahit manis dan kemanusiaan.

Gandingan Jeon Do Yeon dan Jung Kyung Ho sudah tentu dinantikan peminat, dimana kedua-dua mereka secara konsisten menunjukkan persembahan yang hebat dalam setiap projek lakonan mereka.

One Shot Scandal dijadualkan tayangan pada pertengahan 2023.


Go Ara & Lee Jae Wook Dalam Poster Terbaru Drama Romantik Komedi “Do Do Sol Sol La La Sol”

KBS telah mendedahkan poster terbaru drama romantik komedi akan datang berjudul Do Do Sol Sol La La Sol yang menampilkan pelakon Go Ara dan Lee Jae Wook.

Do Do Sol Sol La La Sol

Do Do Sol Sol La La Sol

Poster terbaru itu memaparkan Go Ara dan Lee Jae Wook duduk bersebelahan di bangku piano dan membawa penonton melihat keperibadian watak mereka: watak Go Ara kelihatan cerah dan bertenaga, sementara watak Lee Jae Wook nampak dingin secara luaran dengan kehangatan dan kebaikan tersembunyi.

Do Do Sol Sol La La So adalah drama komedi romantis yang menceritakan kisah pemain piano yang bertenaga Goo La La (Go Ara) dan pekerja sambilan bernama Sun Woo Joon (Lee Jae Wook). Mereka bertemu di sebuah akademi piano yang disebut “La La Land” yang terletak di sebuah desa kecil dengan rahsia dan kisah lampau yang mereka sembunyikan.

Do Do Sol Sol La La So

Drama terbaru ini akan disiarkan pada 26 Ogos jam 9.30 malam waktu tempatan.


Tonton Trailer Terakhir The Predator

Trailer terakhir The Predator telah dilancarkan oleh 20th Century Fox, anda boleh saksikan trailer tersebut dipemain video dibawah.

Filem The Predator merupakan sebuah filem terbaru dari franchise Predator. Diarahkan oleh salah seorang pelakon asal The Predator, Shane Black. Filem ini ditulis sendiri oleh Shane Black bersama-sama Fred Dekker. The Predator adalah sambungan dari dua filem awal franchise tersebut dan bukan reboot kepada keseluruhan siri. Filem ini diklasifikasikan sebagai ‘Restricted’ atau R-Rated atau 18 keatas berdasarkan klasifikasi filem negara ini.

Bertempat disebuah pekan kecil, seorang remaja secara tidak sengaja telah menyebabkan kedatangan Predator ke Bumi. Kali ini, pemburu dari angkasa itu lebih menakutkan dari sebelumnya. Ianya lebih kuat, pintar dan menakutkan. Nasib manusia bergantung kepada sekumpulan bekas tentera dan seorang guru sains untuk menghapuskan pemangsa ini.

The Predator bakal menampilkan beberapa pelakon ternama antaranya Boyd Holbrook, Olivia Munn, Trevante Rhodes, Keegan-Michael Key, Thomas Jane, Jacob Tremblay, Yvonne Strahovski, Alfie Allen, Sterling K. Brown dan Edward James Olmos.

Filem ini bakal ditayangkan dipawagam pada 14 September 2018


Trailer Filem Terbaru Christopher Nolan, Tenet Telah Dilancarkan!

Peminat-peminat Christopher Nolan pasti tidak akan melepaskan peluang menonton filem terbarunya yang berjudul Tenet.

Setelah lama berspekulasi bilakan trailer pertama Tenet akan dilancarkan, akhirnya studio Warner Bros. memberikan pandangan pertama filem tersebut menerusi trailer rasmi yang dilancarkan awal pagi tadi.

Tenet digambarkan sebagai sebuah pengintipan thriller antarabangsa yang melibatkan tujuh buah negara. Bintang BlackKkKlansman, John David Washington memainkan peranan utama disamping beberapa pelakon lain termasuklah Robert Pattinson (Good Time), Elizabeth Debicki (Widows), Dimple Kapadia (Fugly), Aaron Taylor-Johnson (Avengers: Age of Ultron), Michael Caine (The Dark Knight Rises) dan Kenneth Branagh (Dunkirk).

Filem ini ditulis sendiri oleh Nolan dan mengabungkan filem IMAX dan 70mm, teknik sering dilakukan dalam filem-filem arahannya. Selain menulis dan mengarah, Nolan menerbitkan filem ini bersama-sama pasangannya, Emma Thomas.

Warner Bros. telah menetapkan tarikh tayangan Tenet iaitu pada 17 Julai 2020.


Tonton Trailer Comic-Con THE WALKING DEAD: WORLD BEYOND

Semasa sesi panelis The Walking Dead: World Beyond di Comic-Con@Home Panel, AMC telah melancarkan trailer terbaru yang memberi pandangan awal siri akan datang.

Dunia The Walking Dead dikembangkan lagi dengan siri spin-off terbaru, The Walking Dead: World Beyond yang membawa penonton meneroka cabaran yang dihadapi para ‘survivor’ dalam dunia yang dikuasai zombi. The Walking Dead: World Beyond akan menemui penonton mulai 4 Oktober ini.

The Walking Dead: World Beyond dibintangi Alexa Mansour, Nicolas Cantu, Hal Cumpston, Julia Ormond, Aliyah Royale dan Annet Mahendru. Episod pilot diarahkan oleh Jordan Vogt-Roberts.

“Two sisters along with two friends leave a place of safety and comfort to brave dangers, known and unknown, living and undead on an important quest. Pursued by those who wish to protect them and those who wish to harm them, a tale of growing up and transformation unfurls across dangerous terrain, challenging everything they know about the world, themselves and each other.”


Kong: Skull Island Review

Pelakon: Tom Hiddleston, Brie Larson, Samuel L. Jackson, Jason Mitchell, Corey Hawkins, Toby Kebbell, Tom Wilkinson, John Goodman, John C. Reilly

Apabila William Randa (John Goodman) menjumpai sebuah pulau yang tidak tercatat dalam mana-mana peta dan penuh dengan legenda dan kisah dongeng, dia bersama ahli geologi Houston Brooks (Corey Hawkins) sedaya upaya meminta dana dari Senator Willis untuk membolehkan beliau melakukan pengembaraan di pulau yang penuh misteri itu.

Kolonel Preston Packard (Samuel L. Jackson) pula yang kecewa kerana pengunduran tentera US dalam perang Vietnam menerima dengan hati terbuka arahan dari Jeneral untuk mengiring sekumpulan saintis dari Monach dan Landsat yang diketuai oleh Willian Randa untuk meneroka pulau tersebut. Kapten James Conrad (Tom Hiddleston) memganggap pengembaraan ditempat yang tidak pernah diterokai adalah satu misi bahaya manakala jurugambar anti-perang, Mason Weaver (Brie Larson) cuba membongkar rahsia yang cuba disembunyikan oleh kerajaan US yang menjalankan misi tersebut.

Sebenarnya pasukan Willian Randa sedang mencari makhluk gergasi di pulau yang dianggap purba dan tinggal dibawah permukaan Bumi. Tetapi sebaliknya mereka telah bertembung dengan Kong, raja di pulau tersebut yang cuba melindungi makhluk-makhluk yang terdapat pada pulau tersebut dari ancaman. Dan disitu mereka bukan sahaja mendapati Kong adalah makhluk gergasi di pulau tersebut, malah terdapat makhluk-makhluk lain yang begitu besar dan sangat merbahaya.

Skull Island, Pulau yang menyimpan pelbagai misteri

Itulah serba sedikit preview filem terbaru Kong: Skull Island yang juga merupakan filem kedua franchise MonsterVerse Warner Bros. dan Legendary Pictures. Kong: Skull Island juga merupakan prequel kepada filem Godzilla yang ditayangkan pada tahun 2014.

Filem ini menampilkan aksi-aksi yang boleh dikatakan agak “stunning” dan mendebarkan terutamanya apabila kumpulan pengembara tersebut berhadapan dengan makhluk gergasi seperti Kong, SkullCrawer dan labah-labah gergasi. Inilah kekuatan yang ada pada filem Kong: Skull Island.

Salah satu babak Kong yang menampilkan production details yang begitu baik

Production details juga sangat terbaik. Kita boleh melihat details pada tubuh Kong dengan lebih details dan juga beberapa scene yang begitu baik “angle”nya, teliti dan mempunyai ciri-ciri artistik. Sebagai contoh, scene Weaver diambil dari dalam air oleh Kong, babak semasa pasukan kalvari heli bertembung dengan Kong dengan berlatar belakangkan matahari terbenam dan juga semasa Conrad dan Weaver bersemuka dengan Kong. Scene-scene tersebut kalau di”freeze”kan dan di “screenshot”, kita akan dapat gambar foto yang begitu artistik.

Cuma plotnya mudah dijangka, sepertimana filem Godzilla, Kong juga menampilkan pertarungan antara ketua SkullCrawler dan Kong. Begitu juga konflik antara dua kumpulan yang mahu melihat Kong dibunuh manakala satu lagi kumpulan mahu menyelamatkan Kong. Agak cliche dan tiada keistimewaan, mujur aksi dan grafik yang ada pada filem ini berjaya menutup kelemahan filem Kong. Jika dibandingkan dengan filem King Kong 2005, filem tersebut lebih baik dari filem ini.

Kong gagal menampilkan hubungan antara pelakon wanita dan Kong seperti mana filem-filem King Kong yang lain

Walaupun filem ini dibarisi A-list aktor, cuma Samuel L. Jackson yang paling menonjol. Dia berjaya menunjukan karakter seorang pegawai tentera yang sangat berdendam dengan Kong kerana membunuh anggota tenteranya. Mungkin kerana terdapat dua situasi dalam filem ini yang menyebabkan peranan pelakon-pelakon lain kelihatan kurang menonjol.

Secara keseluruhannya, Kong: Skull Island adalah sebuah filem yang baik dari segi grafik dan aksi dipamerkan tetapi dari segi perjalanan cerita, filem Kong: Skull Island tidak dapat menandingi filem King Kong 2005. Namun, ia tidak menghalang kami memberikan rating yang tinggi kerana aksi dan grafiknya membuatkan kami kagum dengan filem kedua franchise siri MonsterVerse ini.


Pelakon Gerak Khas, Nizen Ayob Meninggal Dunia

Pelakon drama Ayuni Safira dan Gerak Khas, Nizen Ayob dilaporkan telah meninggal dunia pada jam 11.55 pagi tadi di Hospital Sultanah Aminah (HSA) Johor Bahru.

Berita sedih tersebut dimuatnaik oleh pelakon Salina Saibi di Instagram. Nizen atau nama sebenarnya, Saiful Nizen Mohd Ayob, 32, Allahyarham disahkan doktor meninggal dunia akibat kegagalan fungsi buah pinggang.

Menurutnya lagi, pelakon drama rantaian Istikarah Cinta itu mengalami kegagalan fungsi buah pinggang sebanyak 50 peratus dan selain dibawa pulang ke kediaman keluarganya di Johor Bahru.

“Jenazah telah dimandikan di Hospital Sultanah Aminah Johor dan dibawa pulang ke rumah keluarga. Mari kita sedekahkan Al-Fatihah kepada sahabat kami. Semoga roh Allahyarham dicucuri rahmat dan ditempatkan dalam kalangan orang yang beriman. Sedih sangat,” tulisnya di Instagram.

Pada masa sama, pelakon Sheera Iskandar turut berkongsikan khabar sedih itu di akaun Instagramnya.

Tulisnya di Instagram,”Innalillahiwainailaihirojiun. Sahabat kami Nizen Ayob baru sahaja pergi menghadap Illahi. Mohon doa dari semua moga rohnya dicucuri rahmat dan ditempatkan dalam kalangan orang yang beriman”.

Pelakon yang berasal dari Johor itu pernah membintangi drama rantaian Ayuni Safira, Gerak Khas, Ezora, dan Janji Jaslina.